NASA je naručila novu nezavisnu studiju o takozvanim neidentifikovanim letećim objektima (NLO), što je tema koja dugo fascinira javnost, a nedavno je privukla pažnju Kongresa.\nAgencija je saopštila da su NLO od interesa za avio i nacionalnu bezbednost, naglašavajući da nema dokaza da su fenomeni vanzemaljskog porekla.\nStudija, koja bi trebalo da počne na jesen i da traje oko devet meseci, nastojaće da ispita “događaje na nebu koji se ne mogu identifikovati kao avioni ili poznati prirodni fenomeni” kroz naučnu perspektivu, navodi NASA.\nNovi tim za NLO, predvođen astrofizičarem Dejvidom Spergelom, fokusiraće se na to kako najbolje prikupiti podatke i kako ih svemirska agencija može koristiti za bolje razumevanje NLO u budućnosti sarađujući sa stručnjacima iz naučnih, aeronautičkih i analitičkih zajednica.\n“S obzirom na malo opažanja, naš prvi zadatak je da jednostavno prikupimo najrobusniji skup podataka koji možemo”, rekao je Spergel.\nNASA je saopštila da će izveštaj biti objavljen i naglasila da, iako je studija dogovorena s vladom SAD, ona nije deo proučavanja i pojave koje sprovodi američka vlada.\nProšle godine je ministarstvo odbrane SAD objavilo željno iščekivan izveštaj Radne grupe za neidentifikovane vazduhoplovne pojave (UAPTF) na tu temu, u kojem su identifikovana najmanje 144 neobjašnjiva fenomena u poslednje dve decenije.\nProcenom je utvrđeno da NLO predstavljaju sigurnosni rizik za avio-putovanja i potencijalno mogu predstavljati rizik za nacionalnu sigurnost SAD.\nMinistarstvo odbrane naredilo je izradu plana za formalizovanje misije radne grupe. U maju je američki Kongres održao prvu javnu raspravu na tu temu u poslednjih 50 godina.\n“Pali” preprodavci lažnih ulaznica za Luvr


Međunarodna radionica "Lead the way"\nMeđunarodna radionica “Lead the way” – Personal magazin\nTokom boravka u Beogradu, više od 30 studenata imaće priliku da prisustvuje predavanjima i interaktivnim treninzima iz oblasti liderstva i osmišljavanja biznis strategija. Kroz treninge, razne testove i inovativne metode usavršavanja, učesnici će naučiti kako da uspešno predstave sebe i svoje buduće projekte. Poseban akcenat stavljen je na praktičan deo koji podrazumeva osmišljavanje poslovnog plana i prezentovanje istog ispred predavača i predstavnika državnih institucija na Svečanom zatvaranju radionice. Kao što sam naziv radionice govori, gosti će učešćem načiniti korake u stvaranju uspešne karijere. Predavanja i treninge držaće renomirani stručnjaci iz ovih oblasti, kao i međunarodni sertifikovani Istek treneri.\nUdruženje studenata elektrotehnike Evrope, EESTEC (Istek) osnovano je 1986. godine u Ajndhovenu sa osnovnim ciljem da unapredi međunarodnu saradnju studenata, kao i da studentima elektrotehnike Evrope omogući saradnju sa privredom, učešće na takmičenjima, stručne prakse i ostale vidove stručnog usavršavanja. Po svojoj prirodi, EESTEC je apolitična, nezavisna, neprofitna studentska organizacija koja okuplja studente organizovane u 49 lokalnih komiteta iz 25 evropskih zemalja.EESTEC Lokalni komitet Beograd je punopravni član udruženja od 2000. godine i trenutno je jedan od najorganizovanijih i najbrojnijih lokalnih komiteta u Evropi.\nMeđunarodna radionica “Lead the way” was last modified: February 17th, 2011 by Redakcija\nEESTECistekLead the wayradionica


Klima komore na gas - Termovent, Beograd, Srbija\nTermovent projekti u Makedoniji\nKrajem 2012 godine Termovent je uspešno pustio u rad farmaceutsku fabriku Bionika Pharmaceuticals, Mekedonija. Pored projektovanja, izvođenja, izrade validacione dokumentacije, isporuku opreme sopstvene proizvodnje, Termovent je isporučio i instalirao, automatiku i komadne ormane takođe formirane u sopstvenoj proizvodnji.\nZahvaljujući visokom nivou kvaliteta opreme, profesionalno i visoko-stručno realizovanom projektu, otvoreni su novi poslovi na makedonskom tržištu, kao i prisustvo Termoventa u projektima čija se realizacija očekuje u narednom periodu.\nJedan od najznačajnih ugovorenih poslova u 2013 godini na makedonskom tržištu je fabrika autobusa belgijske kompanije Van Hool. Izgradnja fabrike će se odvijati u dve faze. Za prvu fazu, Termovent je ugovorio isporuku 20 klima komora, od kojih su 15 klima komora na gas, sa gasnim ložištem.\n“Izgradnja nove fabrike u Kladovu i povećanje proizvodnog kapaciteta Termoventa, sve više se pokazuje kao opravdana investicija. U narednom periodu, pored proizvodnje klima komora za projekat Van Hool, očekuje nas proizvodnja i isporuka klima komora za drugu fazu tržnog centra BigCee u Novom Sadu, za Apatinsku Pivaru, Imlek, Kardiohirurgiju u Nišu, kao i za četiri projekta u Belgiji. Zahvaljujući izgradnji nove fabrike i povećanim proizvodnim kapacitetom, veoma lako možemo odgovoriti na ugovoreni obim posla.” – navodi izvršni direktor Termoventa, Andrija Perović.


Nemački portal objavio do sada neviđen video nesreće u kojoj je Šaban poginuo! - ShowBiz - Region - Vesti - Svet Plus\nNemački portal objavio do sada neviđen video nesreće u kojoj je Šaban poginuo!\n14:01 18. FEB 2019.\nKralj narodne muzike Šaban Šaulić poginuo je u saobraćajne nesreće u Nemačkoj, u blizini Bilefelda, gde je imao nastup. Šaulić je u kolima, prema nezvaničnim informacijama, bio sa vozačem i kumom koji su tom prilikom povređeni.\nPrilikom saobraćajne nesreće Šaulić je sedeo na mestu suvozača, a u njih se zakucao vozač Mazde (34) koji je tom prilikom bio pijan i vozio bez saobraćajne dozvole. Nemački portal "Neue Westfälische" objavio do sada neviđene fotografije i video sa mesta nesreće.\nsaban saulicvideoNemacki portalsaobracajna nesrecashowbiz


Narodna stranka: Temeljno preispitati ekonomske i pravne propuste kod privatizacije PKB-a\nBeta 22. jula 2021. 12:00\nNarodna stranka saopštila je danas da privatizacija kompanije PKB mora biti „temeljno preispitana“, čime bi se potencijalno utvrdilo da li je bilo ekonomskih i pravnih propusta, odnosno da li bi postojao osnov za njeno poništavanje.\nFunkcioner te stranke Borislav Borović naveo je u saopštenju da je Srbija PKB prodala kompaniji „Al Dahra“ iz Ujedinjenih arapskih emirata po ceni od 4.700 evra po hektaru i ocenio da će država uskoro morati da otkupuljuje tu zemlju od te kompanije zbog izgradnje autoputa Beograd-Zrenjanin „po ceni koja iznosi više stotina hiljada evra po hektaru“.\n„Pitanje početne i ostvarene prodajne cene i toka privatizacije je sumnjivo, jer je neobično da se postavljenim uslovima javnog nadmetanja favorizuje jedan ponudjač, i to strani, kroz godišnji promet koji nije mogao ispuniti nijedan domaći ponudjač. Tako se javno nadmetanje praktično svelo na neposrednu pogodbu sa jednim ponuđačem i otuda skandalozno niska prodajna cena“, rekao je Borović.\nPrema njegovim rečima, prodaja PKB-a odvijala kroz nekoliko etapa od kojih „nijedna nije bila u ekonomskom interesu ni PKB-a, niti države“.\n„Način na koji je sprovedena privatizacija PKB-a daje povod za sumnju da su državni organi postupali protivzakonito u pripremi privatizacije i posle nje“, naveo je Borović.\nFunkcioner Narodne stranke ocenio je da se u periodu pre privatizacije „kroz razne mere države išlo na direktno ekonomsko uništavanje PKB-a“, poput subvencija i podsticaja, i dodao da su one bile uperene „direktno protiv najvećeg srpskog agrokompleksa“.\n„Subvencije su limitirane za daleko manji obim proizvodnje nego što je ostvarivao PKB, čime su stvarane milionske štete PKB-u zbog uskraćenih subvencija za ogromne količine ostvarene proizvodnje mleka“, rekao je Borović.\nPrema njegovoj oceni, na taj način se direktno obarala cena PKB-a u korist budućeg kupca.\n„Da li je Vlada Srbije svojom nigde objavljenom odlukom primorala Državno pravobranilaštvo da odustane od poništenja rešenja Ministarstva gradjevine o preknjižavanju državnog poljoprivrednog zemljišta u korist privatnog korporacijskog PKB-a, što je pravobranilaštvo ocenilo kao nedozvoljeno i protivzakonito i bez kojeg prodaja ne bi bila moguća“, upitao je Borović.\nBorović je istakao da kupac PKB-a nije ispunio nijednu od obaveza o investicijama i održavanju obima i kvaliteta proizvodnje koje predvidjene kupoprodajnim ugovorom.\n„Država ne reaguje na zatvaranja nekadašnjih gazdinstava PKB-a, na smanjenje stočnog fonda ili ukupne proizvodnje u kombinatu“, istakao je Borović.


Sajber hronika, 17.01.2022, 10:00 AM\nRuska Federalna služba bezbednosti (FSB) je saopštila da je uhapsila nekoliko članova zloglasne ransomware bande REvil. Ovaj potez bez presedana rezultat je zahteva američkih vlasti koje su zvanično obaveštene o ovoj akciji.\nPolicija je izvršila pretrese 25 stambenih objekata u Moskvi, Sankt Peterburgu i Lipeckoj oblasti, koji su u vlasništvu 14 ljudi osumnjičenih da su članovi organizovane kriminalne bande.\n„U cilju sprovođenja zločinačkog plana, ove osobe su razvile zlonamerni softver, organizovale krađu sredstava sa bankovnih računa stranih državljana i njihovo podizanje, uključujući i kupovinu skupe robe na internetu“, navodi se u saopštenju FSB-a.\nFSB je zaplenila više od 426 miliona rubalja, uključujući kriptovalute, 600.000 dolara, 500.000 evra, kao i kompjutersku opremu, kripto novčanike korišćene za vršenje krivičnih dela i 20 luksuznih automobila koji su kupljeni novcem stečenim nezakonitim putem.\nHapšenja su rezultat pritiska američkih vlasti i predsednika Bajdena koji je prošlog leta više puta tražio od ruskog predsednika Vladimira Putina da preduzme mere i razbije rusko sajber-podzemlje, u kome deluju mnoge od danas najuspešnijih ransomware grupa.\nJedna od najaktivnijih ransomware grupa prošle godine, grupa REvil, preuzela je odgovornost za napad na JBS Foods, koji je doveo do poremećaja u snabdevanju mesom i mesnim proizvodima na američkom i australijskom tržištu, i IT kompaniju Kaseya 4. jula prošle godine, koji je blokirao hiljade kompanija širom sveta.\nAmerička vlada je rekla Rojtersu da je jedna od uhapšenih osoba umešana i u napad na Colonial Pipeline u maju 2021. godine, što je još jednom potvrdilo vezu REvila sa drugom ransomware grupom pod nazivom DarkSide.\nKada su SAD u julu počele da vrše pritisak na ruske zvaničnike, REvil je misteriozno nestao sa interneta, ali je potom pokušao da se vrati u septembru pre nego što su američke vlasti zaplenile neke od njihovih servera. Grupa je konačno nestala sa radara u oktobru 2021. Sledećeg meseca, objavljeno je da je tokom zajedničke akcije FBI i Evropola uhapšeno sedam osoba zbog povezanosti sa grupom REvil. SAD su podigle optužnicu protiv 22-godišnjeg ukrajinskog državljanina povezanog sa napadom ransomwarea na kompaniju Kaseya.\nFSB je rekla da su sve privedene osobe optužene za „nedozvoljen promet sredstava plaćanja“, krivično delo za koje je zaprećena kazna zatvora do šest godina.\nFSB nije objavila imena uhapšenih, ali je Rojters je objavio da je ruska novinska agencija RBC identifikovala jednog od osumnjičenih kao Romana Muromskog, a agencija TASS drugog osumnjičenog kao Andreja Besonova.\n„Predstavnici nadležnih američkih vlasti obavešteni su o rezultatima operacije“, rekla je FSB, ističući njihovu retku saradnju sa američkim vlastima. Osumnjičeni se verovatno neće suočiti sa optužbama u SAD jer ruska vlada nema pravni mehanizam za izručenje sopstvenih građana.\nOstaje da se vidi kakav će uticaj hapšenja imati na ekosistem ransomwarea, koji je u velikoj meri nastavio da cveta uprkos brojnim akcijama policije, delom zahvaljujući spremnosti Rusije da progleda kroz prste sajber-kriminalacima u zemlji, što im i omogućava da rade nekažnjeno.


Serena Vilijams odustala od Ju es opena – Nadlanu.com\nSerena Vilijams odustala od Ju es opena\nBEOGRAD, 20. avgusta 2010. (Beta-AP) – Američka teniserka Serena Vilijams odustala je od učešća na Otvorenom prvenstvu SAD, jer se nije oporavila od povrede stopala koju je zadobila prošlog meseca.\nBEOGRAD, 20. avgusta 2010. (Beta-AP) – Američka teniserka Serena Vilijams odustala je od učešća na Otvorenom prvenstvu SAD, koje počinje 30. avgusta, jer se nije oporavila od povrede stopala koju je zadobila prošlog meseca.\nVilijams je prošlog meseca nagazila na staklo u jednom londonskom restoranu.\n“Veoma sam tužna zbog povlačenja sa Ju es opena. Doktori su mi savetovali da ne igram, jer moja noga ne može da se izleči do početka turnira”, navela je Vilijams u saopštenju i dodala da je povlačenje sa četvrtog gren slem turnira u sezoni “najteža odluka u njenoj karijeri”.\nAmerikanka je na Flešing Medouzu osvojila tri od ukupno 13 gren slem titula. Prošle godine poražena je u polufinalu od Kim Klajsters u duelu koji je ostao upamćen po njenoj svađi sa linijskim sudijom koja joj je u završnici meča dosudila fut-fol.


Snezana Djuric Pijevac\t 29.04.2021. 12:15h\nNe mogu da naredim štamparijama šta da štampaju, poručila predsednica Vlade Srbije\nBEOGRAD - Predsednica Vlade Srbije Ana Brnabić kaže da ne može da naredi štamparijama šta da štampaju i da se u tržišnu utakmicu nije mešala, niti će se mešati.\nNa pitanje novinara N1 da dnevni list Nova ne može da nađe štampariju koja bi štampala te novine i da uredništvo Nove S to tumači kao pritisak na štamparije, Brnabić je rekla da je Srbija slobodna zemlja i da ona ne kontroliše stamparije.\nKaže da je Srbija slobodna ekonomija i slobodno tržište, da nije planska ekonomija u kojoj premijer može bilo kome bilo šta da naredi i da je diskusija o tome bespredmetna. "Idite od štamparije do štamparije pa pitajte njih, otkud ja znam, sta želite da ja uradim", navela je Brnabić.\nAna BrnabićŠtamparijaštampanjeTeslaEr Srbija


Italija je novi prvak svijeta, Španija bez šanse u finalu - BIGportal.ba\nJuli 27, 2019 Juli 27, 2019 093\nPosle osam godina vaterpolisti Italije ponovo su šampioni sveta. Na mesto sa kojeg je sišla Hrvatska, popeli su se Azuri, koji su u borbi za zlatnu medalju pobedili Španiju – 10:5 (2:2, 3:1, 3:1, 2:1). Crvena furija je na putu do finala pobedila Srbiju i Hrvatsku, ali Italiji nije mogla…\nPosle osam godina vaterpolisti Italije ponovo su šampioni sveta. Na mesto sa kojeg je sišla Hrvatska, popeli su se Azuri, koji su u borbi za zlatnu medalju pobedili Španiju – 10:5 (2:2, 3:1, 3:1, 2:1).\nCrvena furija je na putu do finala pobedila Srbiju i Hrvatsku, ali Italiji nije mogla ništa. Mnogo lakše nego što je iko mogao i da zamisli, Azuri su dobili meč za titulu, pošto su na kraju treće četvrtine imali vođstvo od 8:4.\nPosle prvog kvartala utakmice, koji je okončan rezultatom 2:2, puleni selektora Alesandra Kampanje su potpuno zagospodarili bazenom i počeli da stiču razliku nedostižnu za Crvenu furiju.\nU poslednjoj četvrtini Španija nije bila ni blizu šanse da „zakuva“ finale, Italijani su rutinski sačuvali ubedljivu prednost i došli do zlatne medalje, četvrte u istoriji na svetskim šampionatima.\nTreće mesto pripalo je selekciji Hrvatske, koja je u borbi za bronzu savladala Mađarsku sa 10:7, dok je Srbija završila takmičenje na petom mestu, pobedom nad Australijom 13:9.


Fudbaleri Srbije domaćini Azerbejdžanu u kvalifikacijama za SP – Sport\nFudbalska reprezentacija Srbije domaćin je selekciji Azerbejdžana u sedmoj utakmici kvalifikacija grupe A za Svetsko prvenstvo 2022. u Kataru. Utakmica na stadionu „Rajko Mitić“ počinje u 20.45, a direktan prenos utakmice možete pratiti na našoj stranici na Fejsbuku.\nFudbaleri Srbije su trenutno prvi u grupi sa jednim bodom prednosti ispred selekcije Portugalije koja ima 13 bodova i utakmicu manje.\nIzabranici selektora Dragana Stojkovića Piksija ostvarili su u Luksemburgu četvrtu pobedu u kvalifikacijama i nameravaju da nastave tu seriju i na svom terenu.\nZa plasman na planetarno takmičenje ostala su joj još dva velika koraka, jer ih posle večerašnjeg duela sa Azerbejdžanom čeka meč sa Portugalijom koja je direktan suparnik za plasman na prvo mesto u grupi i sasvim je izvesno da će presuditi rezultat direktnog duela.\nUtakmica fudbalera Srbije i Azerbejdžana na stadionu „Rajko Mitić“ počinje u 20.45, a direktan prenos utakmice možete pratiti na našoj stranici na Fejsbuku.


Šta se desilo sa Iračkim "oružjem masovnog uništenja"? - World Socialist Web Site\nŠta se desilo sa Iračkim "oružjem masovnog uništenja"?\nDesetine hiljada litara antraksa. Hiljade litara botulinium otrova. Stotine tona "mustard" gasa. Tone nervnog gasa. Ilegalno postavljeni projektili i stotine bombi i artiljerijskih granata da bace ove smrtonosne toksine. Pokretne laboratorije biološkog oružja. Čak i tajna postrojenja za razvoj nuklearnog oružja. Sve ovo i više od toga je navodila Bushova administracija tokom meseci diplomatskog poziranja koje je vodilo u njen napad na Irak.\nAmerički vojnici su otišli u bitku natovareni zaštitnom opremom koja je trebala da ih štiti od napada hemijskim i biološkim oružjem. Bushova administracija i američki mediji su neprestano pričali o verovatnoći da će iračka vojska koristiti oružje masovnog uništenja. Ponavljane su tvrdnje da je Sadam Husein izdao naređenja svojim komandantima u kojim ih ovlašćuje da upotrebe hemijsko oružje čim američke snage uđu u Bagdad. Pentagon je čak i smislio ime - "crvena linija", koje su mediji poslušno ponavljali - da označi lokaciju 50 milja južno od iračke prestonice gde takvi napadi mogu da se očekuju. Invaziona sila je prešla "crvenu liniju", ali nikakav sličan napad se nije desio.\nSvakih nekoliko dana, dok se osvajanje Iraka nastavljalo, bilo je novih izveš taja u američkim medijima koji su bez daha objavljivali nova otkrića "pretpostavljanog iračkog hemijskog i biološkog oružja" na raznim lokacijama, uključujući tvrdnje da su inicijalni testovi vojnih patrola pronašli nervne agense kao što su sarin i tabun kao i "mustard" gas. Ni jedno od ovih otkrića nije moglo da bude potvrđeno u daljim testovima u američkim laboratorijama. Kasnije se saznalo da vojne patrole nemaju opremu koja je potrebna da bi razlikovali nervne gasove od pesticida koji bi bili normalni u intenzivnoj poljoprivredi mesopotamijske ravnice u kojoj se proizvodi hrana.\nBilo je povremenih otkrića zaliha gas maski i druge zaštitne opreme, koja su Pentagon i američki mediji pokušavali da iskoriste kao "dokaz" - u nedostatku bilo čega drugog - da su se iračke snage spremale da koriste hemijsko oružje protiv američke invazije. Ovaj argument pretpostavlja, naravno, da ova oprema nije značila pripravnost zbog moguće americke upotrebe hemijskog oružja.\nŠta više, u većini slučajeva zaštitna oprema datira iz sredine 1980-ih, perioda kada su i Irak i Iran upotrebljavali hemijsko oružje u toku svog osmogodišnjeg rata. Jedan veliki bunker u centru Bagdada, na primer, otkriven 11. aprila, ispod Predsedničke palate, sadržao je zalihe opreme iz 1987 i 1988, poslednje dve godine Iransko-Iračkog rata.\nVeć ima više od mesec dana od kako je počeo američki napad, i američke vojne snage su uspostavile kontrolu nad praktično svakom kvadratnom miljom iračke teritorije. Ni jedno biološko ili hemijsko oružje nije pronađeno, niti i jedna lokacija koja bi pokazivala znake nedavne proizvodnje, upotrebe ili bar uništavanja. Uprkos intenzivnoj pretrazi i uprkos neprestanim tvrdnjama Bushove administracije pre rata da su hiljade pretpostavljenih lokacija sa oružjem pod nadzorom američkih obaveštajnih agencija, rezultati su ravno nula.\nPolitički zaključci su jasni: tvrdnja o hemijskom i biološkom naoružanju je bila prevara koju je Bushova administracija namerno smislila da bi sakrila svoje osvajačke ciljeve u napadu na zemlju sa drugim po redu rezervama nafte na svetu. Naročito u Evropi su kritičari već počeli da iznose ovaj argument, protiv američke vlade kao i britanskog Premijera Tonyja Blaira.\nDodatak na neuspeh u nalaženju i jedne zalihe oružja su objave vodećih iračkih naučnika za naoružanje, sada pod američkim nadzorom, da su raniji irački programi hemijskog, biološkog i nuklearnog naoružanja prekinuti posle rata u Persijskom zalivu, za vreme režima UNSCOM inspekcija.\nPred početak rata, Predsednik Bush i drugi američki službenici su zahtevali da irački naučnici budu odvedeni iz svoje zemlje i da ih službenici iz UN ispitaju u tajnosti, tvrdeći da bi se u suprotnom oni suviše plašili odmazde od strane Sadama Huseina da bi mogli da govore slobodno. Međutim, sada kad više nema režima Sadama Huseina, ovi naučnici su nastavili da objavljuju da su američke tvrdnje o oružju masovnog uništenja laži.\nVrhovni naučni savetnik Sadama Huseina, General Major Amir Saadi, predao se američkim snagama u Bagdadu 12. aprila, posle pregovaranja o predaji preko nemačke televizijske mreže ZDF koja je snimila taj događaj. Saadi je bio glavna veza sa oružanim inspektorima UN posle nastavka inspekcija prošlog novembra. On je rekao ZDF da Irak više ne poseduje oružje masovnog uništenja, izjavljujući: "Ja sam govorio istinu, uvek sam govorio istinu, nikad nisam rekao ništa osim istine, i vreme će to pokazati, videćete."\nSaadi nije pokušao da pobegne iz Bagdada pošto su američke vojne snage zauzele iračku prestonicu. Predao se čim je američka Centralna komanda objavila da je on upisan na listu za hapšenje. Američki obaveštajni službenik se hvalio Saadijevom predajom, rekavši Los Angeles Timesu 14. aprila: "On zna gde su stvari i on zna imena glavnih igrača povezanih sa programom." Ali Saadi je očigledno nastavio da poriče iste izjave uprkos tome što je američki zarobljenik.\nMalo posle Saadijevog hapšenja, glavni arhitekt iračkog nuklearnog programa, Jafar Jafar, predao se vladi jedne bliskoistočne zemlje koja ga je ustupila na raspolaganje američkim službenicima. Izveštaji u štampi su ponovo citirali američke obaveštajne izvore koji su objavili da bi Jafar mogao da ima detaljno znanje lokacije zaliha zabranjenog oružja, kao i toga kako je proizvedeno.\nBivsi oružani inspektor UN David Albright, sada predsednik Instituta za nauku i međunarodnu bezbednost, rekao je Washington Postu da Saadi i Jafar "znaju, među njima dvojicom, sve o nuklearnom, biološkom, hemijskom i raketnom programu te zemlje". Ali ni jedno takvo otkriće nije se desilo i Albright je lično izjavio za štampu da je sada skeptičan u odnosu na američke izjave o ogromnom iračkom arsenalu oružja masovnog uništenja. "Ja ću se osetiti prevareno", rekao je, "zato što su tvrdili ove stvari sa takvom sigurnošću."\nTreći vrhunski naučnik, Emad Husain Abdula Ani, koji je ranije komandovao iračkim naporima da proizvedu nervni gas VX, predao se američkim vlastima 18. aprila. Ponovo, nije bilo otkrića tajnih programa ili ogromnih zaliha.\nKontrola štete, mito i prisila\nZabrinuti zbog potencijalnih političkih posledica, i u zemlji i u inostranstvu, ako se otkrije da je tvrdnja o oružju masovnog uništenja laž, Bushova administracija radi na tome da kontroliše javna očekivanja i stvori dokaze.\nSekretar za odbranu Donald Rumsfeld je objavio u televizijskim intervjuima i kad se obratio službenicima Pentagona 17. aprila da je bivši režim u Iraku sakrio ili uništio dokaze svojih ilegalnih programa razvoja oružja. "Ja lično ne verujem da ćemo otkriti bilo šta", rekao je. "Mislim da će se desiti da ćemo otkriti ljude koji će nam reći gde da idemo da nađemo to. To nije kao lov na blago, gde samo trčite okolo tražeći svuda, nadajući se da ćete naći nešto. Prosto ne verujem da će se to desiti."\nAdministracija je otvoreno odbacila sugestije da će ponovo da dozvoli ulaz oružanim inspektorima UN na iračku teritoriju. Mobilišu se američke inspekcione snage od 1.000 ljudi, koje se sastoje od vojnog i obaveštajnog osoblja, ali Bushova administracija ne želi da ima nikakve veze sa inspektorima UN u koje ne mogu da se pouzdaju da će "naći" baš ono što Washington zahteva, iako bi ovi inspektori trebalo da imaju najviše iskustva u pretraživanju iračkih lokacija.\nRumsfeld je takođe objavio prošle nedelje da će SAD nagraditi one iračke naučnike koji im pruže informacije o oružju masovnog uništenja, u isto vreme preteći ozbiljnim posledicama onima koji nastave da prkose Bushovoj administraciji. Los Angeles Times je objavio 20. aprila: "irački naučnici koji ne budu sarađivali će možda biti odvedeni u zatvor radi ispitivanja i u krajnjem slučaju bi mogli da budu optuženi za ratne zločine."\nDrugim rečima, Bushova administracija koja je u potrazi za povodom za rat tvrdila da želi da zaštiti iračke naučnike od pritiska i odmazde, sada se koristi pretnjama zatvora, suđenja i čak egzekucije da bi prisilila iste te naučnike da ponove scenario sastavljen u Washingtonu.


Dopler renalnih arterija 4D sondom 4.000,00 RSD - DR NESTOROV\nDopler renalnih arterija – metoda primarnog izbora u dijagnostici bubrežne hemodinamike.\nPri pregledu se primjenjuje 4D tehnologija radi boljeg sagledavanja promena unutar arterijsko-venskog sistema. Ona je ugodna za pacijenta, bezbolna i potpuno neškodljiva. Visoki kvalitet 4D dopler prikaza čini ovaj pregled metodom primarnog izbora u dijagnostici bubrežne hemodinamike.\nDopler renalnih arterija – kada ga treba raditi?\nDopler renalnih arterija je pretraga koja otkriva suženja na glavnim bubrežnim arterijama, što je često povezano s visokim pritiskom kod mlađih osoba.\nkardiološke, nefrološke, urološke i dijabetološke obrade akutnih ili hroničnih smetnji funkcije bubrega\nkod upalnih procesa bubrega\nNeka od ovih stanja nose visoki rizik za zdravlje i život pacijenta te ih treba na vreme dijagnostikovati kako bi se provelo uspešno lečenje.\nKod pregleda se analiziraju trbušna aorta i donja šuplja vena kao i polazišta arterija na trbušnoj aorti, njihov tok i karakteristike protoka krvi u bubrežnim arterijama i venama i u njihovim ograncima.


Korišćenje usluga lociranja pomoću telefona | Nokia telefoni Srbija\nKoristite Mape da biste otkrili gde se nalazite, priložite svoju lokaciju na fotografijama koje snimate. Informacije o lokaciji mogu da se prilože fotografiji ili video zapisu ukoliko vaša lokacija može da se odredi pomoću satelita ili mrežne tehnologije. Ukoliko delite fotografiju ili video zapis koji sadrži informacije o lokaciji, te informacije mogu da se prikažu onima koji gledaju fotografiju ili video zapis. Neke aplikacije mogu da koriste informacije o vašoj lokaciji da bi vam ponudile širok spektar usluga.\nUključivanje usluga lociranja\nTelefon prikazuje vašu lokaciju na mapi koristeći satelitski sistem za pozicioniranje, pozicioniranje na osnovu Wi-Fi-ja ili mreže (Cell ID – identifikacija ćelije).\nDostupnost, tačnost i potpunost informacija o lokaciji zavisi od, na primer, vaše lokacije, okruženja i izvora treće strane i te informacije mogu biti ograničene. Informacije o lokaciji možda neće biti dostupne, na primer, unutar zgrada ili pod zemljom. Za informacije o privatnosti povezane sa metodama pozicioniranja pogledajte dokument Politika zaštite privatnosti kompanije HMD Global, koji je dostupan na http://www.nokia.com/phones/privacy.\nNeki sistemi za satelitsko pozicioniranje mogu da zahtevaju prenos male količine podataka preko mobilne mreže. Ako želite da izbegnete troškove za prenos podataka, na primer kada putujete, možete da isključite vezu za prenos podataka preko mobilnog operatera u podešavanjima telefona.\nWi-Fi pozicioniranje poboljšava tačnost pozicioniranja kada satelitski signali nisu dostupni, naročito kada ste u zatvorenom prostoru ili između visokih zgrada. Ako se nalazite na mestu gde je korišćenje Wi-Fi-ja ograničeno, možete da isključite Wi-Fi u podešavanjima telefona.\nDodirnite Podešavanja > Bezbednost i lokacija i uključite funkciju Lokacija.


Uniden CE6601 Red žični telefon - Idealno.rs\nPočetna / Telefoni / Fiksna telefonija / Fiksni telefoni / Uniden CE6601 Red žični telefon\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Uniden CE6601 Red žični telefon i izberi najbolju. Fiksni telefoni iz kategorije Fiksna telefonija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Uniden CE6601 Red žični telefon i vidi da li ti odgovara ili pogledaj druge proizvode brenda UNIDEN. Opis i tehnički podaci proizvoda Uniden CE6601 Red žični telefon se mogu razlikovati od onih u internet prodavnici u kojoj obavljaš kupovinu. Uniden CE6601 Red žični telefon je dostupan u prodavnici ComTrade Shop po ceni, koja je navedena pored svakog prodavca u meniju "Prodavnice".\nGarantne uslove za Uniden CE6601 Red žični telefon proveri u prodavnici u kojoj nameravaš da obaviš kupovinu. Slika za Uniden CE6601 Red žični telefon je simbolična, zato se pre kupovine na stranici internet prodavnice uveri da je proizvod isti, sa jednakim karakteristikama.


Putin: Rusija mora postati jedan od globalnih lidera u oblasti veštačke inteligencije\nPutin: Rusija mora postati jedan od globalnih lidera u oblasti veštačke inteligencije\nPredsednik Vladimir Putin rekao je da je Rusija sposobna da postane jedan od globalnih lidera na polju veštačke inteligencije.\n"Najoštrija potražnja je od naših odelenja, korporacija, kompanija sa državnim učešćem. Smatram da je sposobnost da se obezbedi i ojača tehnološka održivost zemlje najvažniji kriterijum njene efikasnosti. Težina i značaj predstojećeg rada su izuzetno veliki. Uveren sam da moramo postati jedan od globalnih lidera u oblasti veštačke inteligencije", rekao je Putin na konferenciji "Razvoj veštačke inteligencije".\nPrema rečima predsednika, ovo je pitanje budućnosti zemlje, njenog mesta u svetu.\n"A mi smo za to zaista sposobni, imajući u vidu naše nacionalne škole u oblasti matematike, fizike, drugih egzatktnih nauka i u humanitarnoj sferi", rekao je predsednik.\nPozvao je na višestruko povećanje obuke programera, matematičara i računarskih lingvista koji mogu u potpunosti iskoristiti potencijal veštačke inteligencije.\n"Želim ponovo da ponovim, sistemi veštačke inteligencije mogu stvoriti i iskoristiti samo dobro obučeni, intelektualno dobro obučeni ljudi", naglasio je Putin.\nDodao je da je stvaranje mogućnosti učenja ključni faktor, pa bi domaći univerziteti i fakulteti trebali zauzeti vodeće pozicije u oblasti veštačke inteligencije.


Francuski "Mond" tvrdi da Srbija koči istragu o nameštenom rezultatu meča PSŽ - Zvezda - Sport - Dnevni list Danas\nPočetna » Sport » Francuski „Mond“ tvrdi da Srbija koči istragu o nameštenom rezultatu meča PSŽ – Zvezda\n0Piše: V. Ž. 11. decembra 2018. 21.21\nPodsetimo, francusko Tužilaštvo pokrenulo je pre skoro dva meseca istragu povodom toga što je navodno neimenovani visoki funkcioner Zvezde uplatio pet miliona evra na pobedu PSŽ-a sa pet ili više golova razlike.\n„Mond“ sada navodi da Tužilaštvo nema ništa „osim nedokazanih informacija i rezultata utakmice“, a izvori tog lista tvrde da je „istraga stala zbog opstrukcije u Srbiji“. Francuska policija je prema tvrdnji ovog lista uputila Srbiji zahtev u vezi sa istragom preko Europola, ali da su srpske vlasti od starta to ignorisale. Na srpsku policiju navodno je potom uspeo da utiče Interpol, preko koga je pokrenut postupak posle ignorisanja zahteva Europola. U svom tekstu „Mond“ je podsetio i na obećanje predsednika Srbije Aleksandra Vučića da će „srpski organi uraditi sve što je do njih, kao i da će sarađivati sa Interpolom i francuskom policijom“.\nCrvena zvezda je odmah po pokretanju istrage angažovala u Francuskoj advokate koji su dobili zadatak i da tuže list „L Ekip“ koji je prvi objavio informaciju o mogućem „štelovanju“ rezultata protiv PSŽ-a zarad dobitka na kladionici. Kako se „L Ekip“ u svom tekstu pozvao na informacije koje je dobio iz francuskog Tužilaštva, a kako je istraga potom i zvanično pokrenuta, tužba Zvezde protiv francuskog lista više je kozmetičkog karaktera, zarad odbrane ugleda i časti kluba u javnosti, dok malo ko očekuje da će srpski klub zaista moći da naplati odštetu. Šampionu Srbije sada je glavna briga da se u narednim mesecima istraga okonča bez podizanja optužnice, odnosno da Tužilaštvo odbaci slučaj usled nedostatka dokaza. Da li u ovome Crvenoj zvezdi pomažu i srpske vlasti, kao što tvrdi „Mond“, pitanje je na koje bi odgovor jedina mogla da ponudi srpska policija.\nFK Crvena zvezda, Fudbal, mond, pari sen zermen


► Na marginama Minhenske bezbednosne konferencije razgovori o primirju u Libiji\nZainteresovane strane u sukobu u Libiji pristale su ranije da poštuju embargo na oružije koji je uveden Libiji od 2011. godine i potpuni prekid vatre.\nOvim sastankom na marginama Minhenske bezbednosne konferencije, Nemačka i Ujedinjene nacije žele da održe nastojanje za prekidanjem spoljne vojne podrške zaraćenim stranama.\nTurska podržava stranu Fajeza al Saradža, predsednika vlade Nacionalnog jedinstva koju priznaju UN i čije sedište je u Tripoliju, ali koja kontroliše samo mali deo teritorije. Njegov rival Kalifa Haftar sa istoka Libije može da računa u velikoj meri na podršku Moskve, Egipta, Saudijske Arabije i Ujedinjenih Arapskih Emirata.\nPrva runda razgovora je završena bez potpisivanja sporazuma, a sledeća runda pregovora očekuje se sledeće nedelje.\nSavet bezbednosti UN usvojio je u sredu dokument u 55 tačaka o okončanju rata u Libiji, a osudili su i nedavni porast nasilja u toj afričkoj državi.\nVodeći nemački ekonomisti procenili su da će ta najveća evropska ekonomija zabeležiti oštar pad u prvoj polovini godine, ali da bi relativno brzo trebalo da usledi skok i oporavak od...


Niški bokseri nastavili da pobeđuju za druge gradove - Sportske vesti\n27 Mar, 2021 by South Media\nJanković je trijumfovao prekidom u trećoj rundi. Nakon dominacije niškog borca u prve dve, i jednog brojanja Lekiću u prvoj rundi, bokser iz Loznice je predao meč početkom treće. Tako je Janković doprineo sa dva boda pobedi Sombora rezultatom 14:8.\nDa podsetimo i Novak Radulović iz BK “Vitez”, je takođe predhodnog vikenda zabeležio pobedu u kategoriji do 75 kg, ali u redovima Crvene Zvezde protiv Radničkog iz Kragujevca, a Lazar Arsić zbog povrede neće boksovati u nedelju za BK “Partizan”, koji gostuje Radničkom iz Beograda.\nPosle uspešnog starta za boksere “Viteza” ove takmičarske godine, kreće i sezona kik boks takmičemja, gde oni nastupaju kao Kik boks klub “Niš”, i već narednog vikenda nastupiće na Prvenstvu centralne Srbije u K-1, koje se održava u Kruševcu.\nRadnički krenuo put Estonije (VIDEO)\nFudbaleri Radničkog krenuli su put Beograda odakle će, sa aerodroma Nikola Tesla, otići za Estoniju. Tamo ih očekuje meč prvog\nPartizan je favorit u meču protiv Radničkog, ali i Nišlije imaju svoje adute, kao i veliki motiv. Grupa igrača crno-belih,\nOdbojkaši Niša uspeli su da se revaširaju Ribnici za jedini poraz u tekućem prvenstvu. Nišlije su bile uspešnije i posle


RTS :: Dva filma o Piratima sa Kariba, obožavaoci razočarani – nema Džonija Depa\nFilm i TV Dva filma o Piratima sa Kariba, obožavaoci razočarani – nema Džonija Depa\nutorak, 30. jun 2020, 12:10 -> 12:29\nIzvor: RTS, Screen Rant\nNakon što se pojavila vest da će Margo Robi producirati i glumiti u novom projektu sa tematikom uspešne franšize „Pirata sa Kariba“, mnogi obožavaoci filmske sage traže od „Diznija“ da vrati Džonija Depa i lik kapetana Džeka Speroua.\nNovi film sa Robi neće imati direktne veze sa prethodno najavljenim petim nastavkom Pirata sa Kariba, koji će predvoditi potpuno ženska postavka, što znači da „Dizni“ planira dva filma slične tematike.\nU svakom slučaju, Džoni Dep se ne pominje ni u jednom, najviše zbog kontroverzi koje su usledile nakon njegovog burnog razvoda sa glumicom Amber Herd, koja ga je optužila za fizičko nasilništvo tokom braka.\nUbrzo su skoro svi filmski studiji raskinuli saradnju sa glumcem, a uprkos tome što su se tvrdnje protiv Depa ispostavile kao netačne, „Dizni“ izgleda ne želi da ga angažuje u predstojećim projektima.\nMeđutim, obožavaoci su na društvenim mrežama jasno stavili do znanja da žele da vide kapetana Džeka Speroua ponovo na bioskopskim platnima i da ne veruju da bi bilo koji naredni film sa tom tematikom mogao da bude uspešan bez Depa, kojeg mnogi vide kao glavni razlog zbog kojeg su Pirati sa Kariba jedna od najuspešnijih filmskih franšiza svih vremena.


Drugi pišu: Iz vikendice Vladice Stanojevića zaplenjeno dva kamiona robe!? -\nIz privatne kuće i vikendice na Zlatiboru uhapšenog Vladice Stanojevića (48) v.d. direktora Zavoda za smeštaj odraslih „Male pčelice“, policija je zaplenila puna dva kamiona skupocenih stvari, od nameštaja do escajga, za koje se sumnja da su vlasništvo Zavoda, a da ih je osumnjičeni nezakonito prisvojio, saznaje “Ekspres”.\nU međuvremenu je kragujevačka policija, osim za dela za koja se Stanojević sumnjiči krivičnom prijavom, pokrenula istragu o brojnim zloupotrebama teškim nekoliko desetina miliona dinara, a koje su samo deo fascikle od više od 500 strana koje je policija do sada prikupila o Stanojeviću.\n“Ekspres” ekskluzivno otkriva detalje te fascikle, ali da sa pričom o čoveku koji je dva puta proglašavan za “naj muškarca” krenemo od početka.\nStanojević je uhapšen u petak, 14. avgusta, a sa njim su u istoj akciji uhapšeni i Vladan Ćirić (58), doktor u Zavodu, i Violeta Dimitrijević (54), kao i još 11 osoba za koje se sumnja da su vršile različite malverzacije u vezi sa Zavodom za smeštaj odraslih osoba „Male pčelice“.\nUhapšeni Vladica Stankojević u predizbornoj kampanji\nStanojević se takođe tereti i da je uticao na Gorana Đorđevića, direktora Doma zdravlja „Sveti Đorđe“ u Topoli, da Mariji Stojanović izda potvrdu da je završila pripravnički staž, iako nije. Ta potvrda joj je bila neophodna da bi se prijavila na polaganje državnog ispita. U Domu zdravlja u Topoli, Stanojević je bio zaposlen kao lekar pre nego što je postavljen na čelo „Malih pčelica“, a dotična Marija Stojanović je posle položenog državnog ispita zaposlena u Zavodu u kome je bio Stanojević.\n“Stanojević je osumnjičen i da je zloupotrebio službeni položaj na taj način što je određena sredstva i opremu, koja je vlasništvo Zavoda, jednim delom prisvojio, a u drugom dao na raspolaganje drugim osobama“, saopštio je MUP.\nOno što je najviše uznemirilo javnost naviknutu na vesti o raznim zloupotrebama je sumnja da je Stanojević naredio lekarima i medicinskom osoblju da ne prijave promene na koži kod nekoliko korisnika Zavoda „Male pčelice“ kao sumnju na pojavu zarazne bolesti šuge, kao i da im je naredio da za lečenje obolelih korisnika koriste lek „medimectin“, inače namenjen za lečenje stoke. Naime, ovaj lek policija je pronašla pretresom kancelarije osumnjičenog Stanojevića, a određena količina je bila ubrizgana u špriceve, zbog čega se pojavila sumnja da je on već korišćen u terapijama korisnika ovog Zavoda, čime bi se otvorila i mogućnost da je Stanojević neprofesionalnim postupcima ugrozio zdravlje i život korisnika Zavoda.\nMeđutim, ove sumnje nisu još potvrđene, a priča o korišćenju ovog leka nije ni pomenuta kao predmet istrage na Stanojevićevom saslušanju u kraljevačkom Višem tužilaštvu, koje vodi slučaj.\nOn je sam na saslušanju tvrdio da su te bočice bile fabrički upakovane, da ih je dobio od prijatelja, vlasnika firme za proizvodnju veterinarskih lekova, kao i da ti lekovi nisu davani štićenicima Zavoda.\nPrema saopštenju MUP, sumnja se da je Stanojević od marta do avgusta ove godine, uz pomoć tri referentkinje u Zavodu, koje se terete da su počinile krivično delo zloupotreba položaja odgovornog lica, u pokrenutim postupcima za nabavku dobara za ovu socijalnu ustanovu nezakonito propisivao uslove javnih nabavki i prilagođavao ih predstavnicima ponuđača, koji su takođe uhapšeni.\n“Na taj način Stanojević je, kako se sumnja, omogućio privilegovan položaj i dobijanje javne nabavke ponuđačima, za šta je u više slučajeva primio poklon u vidu novca“, naveo je MUP u saopštenju.\nPosle saslušanja Stanojeviću je određen pritvor, i on je jedini od uhapšenih u ovoj akciji koji se našao iza rešetaka. Naime, 12 privedenih u ovoj akciji je odmah posle hapšenja sa tužilaštvom potpisalo sporazum o priznanju krivice i oni su pušteni na slobodu. Jedino Sava M. (66), predstavnik beogradske firme „Frigoterm“, koji je osumnjičen za zloupotrebu sa javnom nabavkom, nije pristao na sporazum sa tužilaštvom, ali se i on našao na slobodi jer sud nije prihvatio predlog tužilaštva da mu se odredi pritvor.\nMeđu onima koji su prihvatili sporazum sa tužilaštvom su doktor i medicinska sestra iz Zavoda, na koje je Stanojević navodno uticao da unesu neistinite podatke u medicinsku dokumentaciju štićenika i tako je preprave. Osim njih dvoje, krivicu su priznale i zaposlene referentkinje u Zavodu, osumnjičene za zloupotrebu odgovornog lica, koje su nameštale uslove javnih nabavki određenim ponuđačima. I predstavnici ponuđača, mlekara „Livade“ i „Kuč“, i novosadske firme MG , priznali su zloupotrebe sa javnim nabavkama. I direktor Doma zdravlja „Sveti Đorđe“ u Topoli priznao je da je Stanojević uticao na njega da izda potvrdu o završenom pripravničkom stažu osobi koja to nije ispunila, a koja se posle kao medicinska sestra zaposlila u „Malim pčelicama”.\nadvokat Živorad Lekić\n“Moj klijent se tereti za krivična dela zloupotreba službenog položaja, primanje mita i trgovina uticajem, a sud je pritvor odredio zbog mogućeg uticaja na svedoke. To je sve što mogu da kažem“, bio je kratak advokat Lekić.\nU nastavku istrage, kako za „Ekspres“ otkriva izvor upoznat sa policijskom fasciklom o Stanojevićevim zloupotrebama, javnost tek može da očekuje brojna iznenađenja, kakva do sada nisu viđena ni u jednom sličnom slučaju.\nNa meti rada policije tako će se naći provera sumnji da je Stanojević od istog materijala kojim je u okviru Zavoda izgrađena crkva, sebi na očevom imanju na Zlatiboru napravio dvospratnu vikendicu, a što se lako dokazuje fotografijama.\nSlužbeni podaci o ovom slučaju pokazuju i da je na izradi projektne dokumentacije i za crkvu i za vikendicu na Zlatiboru bila angažovana ista firma – arhitektonski biro „Concept studio“ Kragujevac.\nDokumentacija nađena u Zavodu ukazuje da je sa ovom firmom Stanojević u ime Zavoda imao dva posla. Najpre u aprilu 2016. kada je odlukom o dodeli ugovora u postupku nabavke male vrednosti, kao najpovoljnija izabrana ponuda firme „Concept“ za izradu projektne dokumentacije za potrebe Zavoda, a procenjene vrednosti od milion i po dinara.\nIsta ova firma je zatim i u martu 2017. izabrana kao najpovoljnija za izradu projektne dokumentacije procenjene vrednosti od dva i po miliona dinara.\npolitički protivnici objavili fotografije crkve i vikendice na društvenim mrežama\n“Stanojević je posle izgradnje crkve u dvorištu Zavoda davao intervju na jednoj nacionalnoj televiziji, koja je o tome i napravila TV prilog. Crkva je karakterističnog izgleda, od drvenih obloga i sa zelenim krovom. Zatim su se u javnosti pojavile i fotografije Stanojevićeve vikendice, napravljene od potpuno istog, specifičnog materijala. Previše slučajno da ne bi bilo predmet dalje istrage“, kaže izvor „Ekspresa“.\nAli to nije sve. Na očevo ime Stanojević je kupio i 41 kvadrat poslovnog prostora od „Zlatarne Celje“. Po ugovoru, manji deo novca je dat u gotovini, a ostatak je prebačen sa deviznog računa njegovog oca. Radi se o 80.000 evra i naravno da je sada pitanje poreklo tog novca.\nOno što je najinteresantnije u celoj priči je Stanojevićev obrazac za kupovinu odeće, obuće i čarapa za korisnike Zavoda, a za koje postoji sumnja da se radi o tri povezane firme, od kojih je vlasnica jedne njegova kuma Danijela Pavlović. Interesantno je da odeća, obuća i čarape nisu kupovane od firmi koje se bave proizvodnjom, već od frizersko-kozmetičkih salona, koji su naknadno registrovani i za trgovinu.\nTako je u maju 2019. Zavod doneo odluku o dodeli ugovora u otvorenom postupku za nabavku odeće, obuće i čarapa za korisnike Zavoda po kojoj su kao najpovoljnije izabrane ponude Frizersko-kozmetičkog salona „Danijela“ iz Kraljeva za nabavku odeće, zatim Frizerskog salona „Change me 036“ iz Kraljeva za nabavku obuće i ponuda firme „Moda 011“, takođe iz Kraljeva, za nabavku čarapa.\nPonude iste ove tri firme su i u aprilu 2018. izabrane kao najpovoljnije, s tim što je „Moda 011“ data dobila partiju nabavke odeće, Frizerski salon „Danijela“ za nabavku obuće“, a frizerski salon „Change me 036“ partiju za nabavku čarapa.\nSa ovim firmama Zavod je poslovao i prethodne 2017. godine.\nTada je „Change me“ dobio posao nabavke odeće, „Danijela“ obuće, a „Moda 011“ nabavku čarapa.\n„Jasno je da su ove tri firme povezane i da su tako i dobijale poslove, s tim što su iz godine u godinu menjali samo partije. Za to vreme Zavod je odbijao ponude firmi koje se bave proizvodnjom uz raznorazna obrazloženja, iako su imali jeftiniju ponudu.\nFrizerski saloni „Danijela“, čiji je vlasnik Danijela Pavlović, i „Change me 036“, čiji je vlasnik Jovan Pavlović, od Zavoda su dobili i posao nabavke zimskih jakni za korisnike Zavoda.\nOd salona „Danijela“ Zavod je tako kupio jakne u vrednosti od 2.495.000 dinara, a od salona „Change me 036“ jakne u vrednosti od 4.100.886 dinara.\n“Interesantna je i afera oko Stanojevića koja je izbila oko jedne umetničke slike koja je bila izložena u okviru likovne kolonije u prostorijama Zavoda, a koja je naprasno završila u njegovoj kući. Kada se saznalo za to, Stanojević je vratio sliku u Zavod“, kaže naš izvor.\nStanojević se na čelu „Malih pčelica“ nalazio poslednjih sedam godina, a poslednjih godina kao v.d. direktora. Prethodno je radio kao lekar u Domu zdravlja u Topoli. Na poslednjim izborima u junu bio je nosilac liste na lokalu „Dela a ne reči – dr Vladica Stanojević“, koja je osvojila 1,83 odsto glasova u Kragujevcu. Interesantno je da mu je prošlog decembra dodeljena nagrada „Naj muškarac 21. veka“ u oblasti socijalne zaštite na teritoriji nekadašnje SFRJ. I Ministarstvo za rad, zapošljavanje, boračka i socijalna pitanja, iz koga je navodno upućena prijava protiv Stanojevića, svojevremeno, 2015. godine, prepoznalo ga je kao čoveka godine i dodelilo mu istoimenu nagradu…


Obilježene dvije godine rada uprave Glavnog grada: Nastavljamo da zajedno gradim...\nPovodom dvije godine rada gradske uprave večeras je u Galeriji „Risto Stijović“ održana konferencija za medije na kojoj su predstavljeni uspješni rezultati u proteklom dvogodišnjem periodu. Tim povodom, gradonačelnik Podgorice dr Ivan Vuković podsjetio je na sve one projekte koji su od velikog značaja za razvoj grada i koji daju važan doprinos transformaciji Podgorice u ljepše i bolje mjesto za život svih njenih građana.\n''Kao rezultat našeg zajedničkog dostignuća uz podršku Vlade Crne Gore, Podgorica je od jula 2018. na ovamo, postala ljepši grad. Postala je humanija,uređenija, zelenija, kulturno bogatija , sportski ponosnija, međunarodno prepoznatljivija, modernija i evropskija” istakao je gradonačelnik. On je govorio o važnim projektima koji će biti realizovani u narednom periodu, te da će za dvije godine glavni grad dobiti još četiri bulevara – Bulevar kroz Gornju Goricu, Bulevar na Zlatici i dva bulevara na Starom Aerodromu. Takođe je podsjetio na nedavno raspisani konkurs za idejno rješenje za rekonstrukciju Trga Nezavisnosti, Trga Božane Vučinić,kao i tender za izgradnju Istočne tribine Gradskog stadiona, šetalište uz rijeku Ribnicu i mnoge druge.\nVUKOVIĆ: Neće se graditi stambena zgrada u okviru DUP-a “Zabjelo-Ljubović”, već će na tom mjestu biti nova zelena površina koja nedostaje tom dijelu grada\nIzjavu gradonačelnika Vukovića možete preuzeti na sljedećem linku:\nFilm povodom dvije godine rada uprave Glavnog grada možete pogledati na linku:


fiskalizacija 100 evra\n100 EVRA PO UREĐAJU I JOŠ 100 PO PRODAJNOM MESTU Kreće fiskalizacija: U petak počinje prijava za subvencije\nU petak 15. oktobra, počinje prijava obveznika fiskalizacije za finansijsku podršku, a jedini uslov je uredno podneta prijava sa podacima za generisanje jedinstvene oznake poslovnog prostora i poslovne prostorije PGJO. Prijava se podnosi na sajtu Poreske uprave.\nSvi obveznici dobiće od države po 100 evra po prodajnom mestu i 100 po fiskalnom uređaju, a ta suma će biti uvećana za 20 odsto za one koji nisu u sistemu PDV-a.\nPOMOĆ, FISKALIZACIJA, POREZ, REFINANSIRANJE Ministar Mali predstavio 4 ekonomska zakona na sednici Narodne Skupštine\nPrelazni period, sistem besplatan\nMinistar Siniša Mali juče je naveo da se izašlo u susret privrednicima, pa je uveden prelazni period u kome će moći da rade postojeće i novo rešenje, od 1. novembra do kraja aprila naredne godine.\n- Privrednici su tražili prelazni period od šest meseci i dobili su ga. Кada su rokovi u pitanju, već 1. oktobra krenula je prijava preko sajta Poreske uprave svih poreskih obveznika da prijave svoja prodajna mesta i do jutros 892 poreska obveznika su se prijavila sa 1400 prodajnih mesta - rekao je Mali i pozvao ostale poreske obveznike da se prijave u narednih mesec dana.\nOn je dodao da nijedan dinar poreske obveznike neće koštati uvođenje novog sistema. Obezbeđeno je šest milijardi dinara, kako bi se pokrili troškovi nabavke fiskalnih uređaja. Uredba je usvojena na sednici Vlade prošle nedelje i predviđa subvenciju od 100 evra za svaki fiskalani uređaj i dodatnih 100 evra za svako prodajno mesto. Za one koji nisu u sistemu PDV-a taj iznos će biti povećan za 20 odsto.\n- Кo želi da iskoristi ove subvencije prijavljivanje će preko sajta Poreske uprave krenuti od 15. oktobra i trajaće do kraja januara - naveo je Mali.\nPrema njegovim rečima krenule su i pripreme za elektronske fakture, pa će od 1. januara sledeće godine svi subjekti u javnom sektoru imati obavezu da izdaju elektronske fakture, a do kraja sledeće godine to će važiti i za sve one koji su u privatnom sektoru, a koji su u sistemu PDV-a.\nSinoć je USVOJEN I ZAKON ZA 20 EVRA koji precirira ko sve može i mora da se prijavi ako želi novac od države, kada i kako.


BalkanMagazin :: ULAZAK U NATO USLOV ZA PRIJEM U EU\nsubota, 08. septembar 2007 00:00\n- Antinatovska retorika utiče na proces evropskih integracija Srbije. Nadamo se da će Srbija pronaći način da sarađuje s NATO jer oba procesa, i evropske i atlantske integracije, dopunjuju se i treba ih definisati kao komplementarne i koherentne - izjavio je juče na konferenciji za novinare šef delegacije Evropske komisije u Beogradu Žosep Ljoveras.\nOn je naglasio da je veoma važno da građanima Srbije, koji će o ulasku u NATO odlučivati na referendumu, bude objašnjeno zbog čega je važno da zemlja bude članica NATO, pre svega ako se ima u vidu da nijedna država članica EU nije to postala pre nego što je ušla u NATO, odnosno da je ulazak u NATO uslov državama zapadnog Balkana za prijem u EU.\nRazgovori o Sporazumu o stabilizaciji i pridruživanju između Evropske unije i Srbije biće nastavljeni u ponedeljak u Briselu. Tokom pete, odnosno poslednje runde tehničkih pregovora, trebalo bi da bude postignut konačni dogovor o trgovinskim koncesijama za primarne i prerađene poljoprivredne sporazume. Tema pete runde je i Protokol 2 koji reguliše promet vina i alkoholnih pića između Srbije i EU, kao i Protokol 4 o kopnenom saobraćaju.\nTanja Miščević, direktorka kancelarije za pridruživanje EU Vlade Srbije, rekla je da po završetku tehničkih pregovora sledi parafiranje, a potom i potpisivanje sporazuma. Ona je podsetila i na sastanak unapređenja stalnog dijaloga koji bi trebalo da se održi 13. septembra u Beogradu, čije su osnovne teme bezbednost, sloboda i pravda. To su veoma važne teme za godišnji izveštaja Evropske komisije o napretku Srbije, ali i za intenciju Vlade da Srbija dospe na belu šengen listu. Ona je naglasila da je isporučenje generala Mladića sudu u Hagu neophodno.


REZENDE BLIZU KLUPE HOLANĐANKI – ODBOJKA VOLLEYBALL\nREZENDE BLIZU KLUPE HOLANĐANKI\nŽenska reprezentacija Holandije je u potrazi za novim trenerom. Dosadašnji, američki stručnjak Džejmi Morison, nije ispunio očekivanja, pa je nekako logičan sled okolnosti bio da pre kraja dogovorenog roka napusti tim. Prema prvim informacijama, kao najozbiljniji kandidat pominje se slavni Brazilac Bernardo Rezende. Poznato je da je godinama tokom klupske sezone bio trener ženske ekipe (jedne i našoj reprezentativki Brankici Mihajlović), a tokom leta na čelu muške reprezentacije ove zemlje. U poslednje dve godine nije više na čelu muškog tima, a izgleda da se uželeo rada sa nekim nacionalniom timom.\nInače, ženska selekcija Holandije ove godine je ređala samo neuspehe, kako u Ligi nacija i nedavnom Svetskom kupu, tako i na mnogho bitnijim takmičenjima, Evropskom prvenstvu, gde su ispali u četvrtfinalu, kao i na kvalifikacionom turniru za Olimpijske igre, gde je od njih bila bolja Italija. Za ovo drugo, imaju popravni u januaru, pa je zato vrlo važno da što pre nađu novog i kvalitetnog trenera.\nPrevious Post Previous Post I SUPER KUP U LAJKOVCU\nSledeća objava Sledeća objava JOVANA NA PRINUDNOJ PAUZI


Održana 91. dodela Oskara – pogledajte stajlinge zvezda - Ženski magazin - Horoskop, ljubav, fitness i zdravlje\n91. dodela Oskara je zaokružila još jednu sezonu svečanih događaja koje su okupljale velike zvezde iz zabavne industrije filma, muzike i drugih. Najbolji su nagrađeni, dok su drugi imali priliku da se pokažu u „modnom segmentu“ koji uvek dobija najviše pažnje. Naravno da je u pitanju crveni tepih preko kojeg su ovih dana prolazile dame i gospoda u neverovatnim kreacijama poznatih dizajnera i njihovih modnih kuća.\nOd ekstravagantnih haljina koje su oduzimale dah, do androgenih i istovremeno elegantnih odela za koje su se neke dame odlučivale, Oskar-ov crveni tepih je izgledao poput velike modne revije kojoj smo mogli svi da prisustvujemo. U nastavku vam otkrivamo kako su izgledale poznate dame, a na vama je da odlučite ko je od njih zaslužio da odnese titulu najbolje obučene!\nkako su zvezde izgledale\nPROČITAJTE SLEDEĆI TEKST: Dru Barimor otkrila kako je izgubila 12 kilograma


BiH /Vijeće ministara: Razgovaralo se o vanjskotrgovinskoj razmjeni, ali i migracijama / Radio Sarajevo\nFoto: N.G / Radiosarajevo.ba/Vijeće ministara BiH\n22. 07. 2021. u 14:25:00 Radiosarajevo.ba\nVijeće ministara BiH održalo je danas sjednicu. Na prijedlog Ministarstva vanjske trgovine i ekonomskih odnosa, usvojilo je Analizu vanjskotrgovinske razmjene Bosne i Hercegovine za period I - III 2021. godine.\nGlavne karakteristike vanjskotrgovinske razmjene za ovaj period bile su: povećanje ukupne vanjskotrgovinske razmjene od 8 posto, rast izvoza 16,6 posto, rast uvoza 2,7 posto, te rast stope pokrivenosti uvoza izvozom 8,3 posto.\nVijeće ministara BiH imenovalo je delegaciju za vođenje pregovora radi zaključivanja Sporazuma o zajmu između Bosne i Hercegovine i Međunarodne banke za obnovu i razvoj za Projekat unapređenja zdravstvenih sistema, vrijedan 75 miliona američkih dolara.\nUsvojena je informacija o stanju u oblasti migracija.\nNa prijedlog Ministarstva sigurnosti, donesena je Odluku o imenovanju Koordinacionog tima za razvijanje sistema i procedura povratka i prihvata državljana Bosne i Hercegovine iz zone sukoba Sirije i Iraka, s ciljem efikasnijeg procesa povratka i reintegracije bh. državljana.\nU Koordinacioni tim imenovani su predstavnici Tužilaštva BiH, državnih ministarstava bezbjednosti, spoljnih poslova, za ljudska prava i izbjeglice, civilnih poslova, pravde, Obavještajno-bezbjednosne agencije, Direkcije za koordinaciju policijskih tijela i Državne agencije za istrage i zaštitu.\nČlanovi tima su i predstavnici ministarstava unutrašnjih poslova RS i Federacije BiH i policije Brčko Distrikta BiH, kao i entitetskih ministarstava zaduženih za zdravlje, socijalnu zaštitu i obrazovanje, te institucija u ovim resorima u Brčko Distriktu.\nTakođer, na prijedlog Ministarstva spoljnih poslova, usvojen je Akcioni plana za provođenje Strategije Bosne i Hercegovine za sprečavanje širenja oružja za masovno uništavanje.\nTagovi: Vijeće ministara BiH sjednica odluke


Rečnik termina – Simeunović & Ikonović\nUgovorna obaveza koja se koristi da zaštiti manjinskog akcionara (najčešće u visokorizičnim poslovima (venture capital deal)). Ukoliko većinski vlasnik proda svoj udeo, manjinski vlasnik ima pravo da se pridruži transakciji i proda svoj manjinski udeo u kompaniji. Takodje poznato kao “pravo ko-prodaje” (co-sale right). Tag-alongs u praksi obavezuju većinske akcionare da uključe vlasništvo manjinskih akcionara u pregovore radi obezbeđenja da su “prava da se bude povučen” ispunjena.\nLice, kompanija ili druga institucija koja poseduje najmanje 1 akciju u kompaniji. Akcionar se još može zvati i deoničar (stockholder). Akcionari su vlasnici kompanije. Imaju mogućnost ostvarivanja profita ukoliko kompanija posluje dobro, ali uz to ide i mogućnost gubitka ukoliko kompanija loše posluje.\nPravo koje imaocu daje mogućnost, ali ne i obavezu, da kupi unapred određen broj akcija po unapred određenoj ceni, slično kao “stock” opcija ili obezbeđenje (warrant). Ova prava se uglavnom dele postojećim akcionarima, koji imaju mogućnost da razmene ova prava. Ovo pravo daje samo mogućnost kupovine akcija, onaj ko ima ovo pravo mora platiti cenu akcija ukoliko želi da ispuni ovo pravo.\nPravni ugovor koji obavezue kupca da kupi a prodavca da proda proizvod ili uslugu. SPA se može pronaći u svim vrstama poslovnih aktivnosti ali se najčešće vezuje za poslove sa nekretninama kao način finalizacije interesa obe strane pre zaključenja posla. Sporazumi o prodaji i kupovini se često nalaze i u gornjim lancima ponude mnogih velikih kompanija koje su “na tržištu”. Oni se zaključuju da bi pomogli kako dobavljaču tako i kupcu da predvide potražnju i izdatke i postaju sve važniji što je vrednost posla veća.\nUgovorna opcija koja vlasniku daje pravo, ali ne i obavezu, da proda određenu količinu osnovnih (hartija od) vrednosti po određenoj ceni u određenom roku. Ovo je suprotno od „call option” koja imaocu daje pravo da kupi akcije. „Put” postaje još vredniji ukoliko cena osnovnih akcija opada u odnosu na „strike price”. Na primer, ukoliko imate jednu mart 07. Taser 10 put, imate pravo da prodate 100 deonica Tasera po 10$ do marta 2007 (uobičajeno do 3. petka u mesecu). Ukoliko deonice Tasera padnu na 5$ a vi iskoristite ovu opciju, možete kupiti 100 deonica Tasera po 5$ na berzi i prodati deonice po opciji za 10$ svaku, što znači da se zaradili 500$ (100×10$-5$) na osnovu „put” opcije.\nEBITDA se koristi kao metod za analizu i upoređenje profitabilnosti između kompanija jer eliminiše efekte računovodstvenih odluka i odluka o finansiranju. Međutim, ovo je ne-GAAP odluka koja dozvoljava viši stepen diskrecije u pogledu toga šta jeste (a šta nije) uključeno u kalkulaciju. Ovo takođe znači da kompanije često menjanju pozicije koje ulaze u njihov EBITDA obračun između dva obračunska perioda. EBITDA se najpre našao u upotrebi kod leveraged buyouts (povlašćenih otkupa) tokom 1980-ih, kada je korišćen za označavanje sposobnosti kompanije da servisira dugove. Kako je vreme prolazilo, ovaj metod je postao popularna u industrijama se sredstavima velike vrednosti, koja su morala biti otpisana nakon određenog perioda vremena. EBITDA je sada koristi od strane velikog broja kompanija, naročito u „tech” sektoru, pa čak i kada to nije opravdano. Uvrežena je zabluda da EBITDA predstavlja novčanu zaradu. EBITDA je dobro sredstvo za evaluaciju profitabilnosti, ali ne i protoka novčanih sredstava. EBITDA takođe izostavlja novčana sredstva neophodna za finansiranje radnog kapitala i zamenu zastarele opreme, što može biti značajan iznos. Prema tome, EBITDA se često koristi kao računovodstveni „štos” radi ulepšavanja zarade jedne kompanije. Kada se ovo sredstvo koristi, bitno je da se investitori takođe fokusiraju na druge parametre uspešnosti da bi bili sigurni da kompanija ne pokušava nešto da prikrije putem EBITDA.\nJedan od kvartalnih vinansijskih izveštaja koji je kompanija koja posluje na tržištu (publicly traded company) dožna da podnese SEC-u i učini javnim. Taj dokument prikazuje grupisane podatke o novčanim uplatama koje kompanija dobija od obavljanja aktivnosti i spoljnih izvora investicija, kao i sve novčane izdatke za plaćanje poslovnih aktivnosti i investicije tokom određenog kvartala. S obzirom da kompanije koje posluju na tržištu koriste “accrual accounting”, (ono što je očekivano, ali još ne i realizovano), bilansi uspeha koje oni objavljuju kvartalno mogu propistiti da prikažu promene u njihovom novčanim pozicijama. Na primer, ukoliko kompanija zaključi veliki ugovor, taj ugovo će biti registrovan kao prihod iako će kompanija tek kasnije ostvariti priliv novčanih sredstava. Iako u očima računovođa, kompanija ostvaruje profit (i mora da plati porez na to), kompanija može određeni kvartal završiti sa manje novca nego što je započela. Čak i profitabilne kompanije mogu imati problema da efikasno upravljaju protokom novčanih sredstava, zbog čega je Izveštaj o protoku novčanih sredstava bitan: pomaže investitorima da zaključe da li kompanija ima problem sa novčanim sredstvima.


Peno potpisao sa Albom na tri godine, ali ide na pozajmicu\nIzvor: MozzartSport.com, 07.Avg.2020, 16:19\nIgraće u Rasta Vehti naredne sezone\nStefan Peno potpisao je novi ugovor sa Albom iz Berlina i to na tri godine, a naredne sezone biće prosleđen na kaljenje u nemački tim Rasta Vehtu.\n"Peno je došao kod nas kao mlad igrač i dobro se razvijao. Nije imao sreće sa povredama, ali je pokazao da je spreman da igra. Produžili smo ugovor sa njima na tri godine jer imamo veliko poverenje u Stefana i kao igrača i kao čoveka. Sada mu je potrebno da ima >> Pročitaj celu vest na sajtu MozzartSport.com << veću ulogu kako bi se vratio u formu, a u Vehti će imati odlilne uslove", rekao je Sportski direktor Albe Himar Ojeda.\nPeno je proveo protekle tri sezone u Albi iz Berlina, ali nije imao sreće zbog povreda koje su ga na duže vreme odvojile od terena.\nPauzu zbog virusa korona Peno je koristio da se što bolje oporavi, a u razgovorima za naš sajt isticao je da se nada što većoj minutaži koja mu je u ovom momentu karijere veoma potrebna.\nMožda će je u narednim mesecima dobiti u većoj meri u Vehti...\nPeno ima 22 godine, rođen je 1997. godine u Beogradu, a do sada je igrao za Barselonu B, Barselonu i Albu iz Berlina. Visok je 201 centimetar i igra na poziciji plejmejkera. Jedan je od igrača kojima se predviđalo da bi mogli da budu nosioci igre našeg reprezentativnog tima u narednoj deceniji.


Francuski predsednik Emanuel Makron sastaće se naredne sedmice sa liderom Libijske narodne armije (LNA) Halifom Haftarom radi razgovora o mogućnostima za nastavak mirovnih razgovora u Libiji, izjavio je izvor iz predsedničke palate.\nMakron je prošle sedmice nakon sastanka sa premijerom Fajezom el Seradžom pozvao na uspostavljanje prekida vatre u sukobima za kontrolu nad Tripolijem.\n- Biće reči o situaciji u Libiji, uslovima povratka političkom dijalogu nakon Seradžove posete i saradnje sa UN i partnerima - rekao je izvor.\nItalijanski premijer Đuzepe Konte sastao se sa Haftarom, jer evropske sile pokušavaju da pronađu način za prekid borbi pošto su pripadnici LNA pre mesec dana pokrenuli ofanzivu na Tripoli.\n"Premijer Konte je naglasio da je neophodno postići dogovor o prekidu vatre što je pre moguće kako bi se izbegla humanitarna kriza", saopšteno je iz kancelarije italijanskog premijera.


Posmatrajući prvi uzrok nastanka raka „Nepravilna ishrana“ (Nutritional disorder), predstavlja direktan ili indirektan nedostatak osnovnih hranljivih supstanci, zajedno sa prirodnim imunostimulatorima koji bi trebalo da budu prisutni u hrani i da prirodno stimulišu imunološki sistem. Nutritivno siromasna i lose izbalansirana ishrana utiče na stanje uhranjenosti pojedinca tokom celog njegovog zivota i u vecini slucajeva dovede do dugorocnog ostecenja zdravlja. Naučni dokazi sve vise podržavaju stav da hrana kontroliše i modifikuje mnoge funkcije u ljudskom organizmu i shodno tome učestvuje u održavanju dobrog zdravlja ili homeostaze neophodne da se smanji rizik mnogih hroničnih bolesti. Tokom poslednjih nekoliko decenija nauka o hrani je napredovala do te mere da razume fiziološke i genetske mehanizme kojima ishrana i pojedinačne komponente iz hrane utiču na naše zdravlje i bolest. To je takodje i paradoks da je ishrana neophodna da podrži život ali se takodje moze smatrati i kao uzrok mnogih hroničnih oboljenja.\nJedan od problema nezdrave hrane danas proizilazi i iz poljoprivrednog zemljista na kom se proizvodi hrana koje je osiromašena bez minerala, a sa vestačkim djubrivom....\nDanas je na žalost veoma teško imati prirodne imunostimulatore iz hrane koju konzumiramo, a koji su nekada postojali, zato bi trebalo da koristimo pažljivo birane visokokvalitetne suplemente kako bi naš imunološki sistem odrzavali jakim. Recimo, nova istraživanja tvrde da upotreba nitratnih djubriva u gajenju povrća može biti najveći uzrok porasta obolelih od raka u Velikoj Britaniji.\nPočetak procesa predstavlja greška u replikaciji ćelije. Postoje brojni uzroci povećanja broja takvih grešaka, a najčešće su to hemikalije (karcinogeni), virusi, i, naravno - životno doba. Sa 10 godina većina ljudi ima jako malo grešaka pri reprodukciji ćelija, manje od 1.000 dnevno na ukupan broj od 100 miliona replikacija. Po nekim teorijama, do svoje 60. godine imamo bar 100.000 ćelija koje se ne razmnožavaju normalno. Kao posledica toga, rak se češće sreće kod šezdesetogodišnjaka nego kod deteta od deset godina.\nKoncept konvencionalnog lečenja raka se bazira na činjenici da tumor treba iseći, spaliti i otrovati da bi se ubile maligne, i pritom podržale zdrave ćelije. Metode izbora su operacija, hemoterapija i radijacija, i to je najbolje što savremena medicina može da ponudi. Međutim, zdravstvene institucije u svetu (naročito u Japanu) ovim standardnim metodama postepeno dodaju još jednu komponentu - dodatnu podršku imunološkom sistemu (Biological response modifiers, also known as BRMs).\nCilj svih ovih tekstova je da vas edukuju, da vas upoznaju sa osnovom bolesti, kako bi imali znanje i učestvovali i vi u Vašem lečenju, a ne bili samo pasivni učesnik i posmatrac koji prolazi razne vrste protokola. Danas, sa tehnološkom i informativnom revolucijom imate mogućnosti da saznate putem Interneta o Vašoj bolesti i o najnovijim načinima lečenja nekada i više i od Vaših lekara. Naročito je važno da znate da učestvujete sa njima u diskusiji, realno procenjujete uspečnost Vašeg lečenja jer na kraju to je samo Vaš život i ničiji drugi. Verujte lekarima ali isto tako nemojte se ustručavati da i vi iznesete Vaše misljenje koje mora biti bazirano na naučnim činjenicama. Danas na internetu možete pročitati publikovane naučne radove iz bilo koje teme koja vas zanima, a pri tome veliki broj svih tih web sajtova su besplatni. Najpoznatiji od njih je “Medline” www.ncbi.nlm.nih.gov/pubmed najveća elektronska medicinska baza podataka koju održava Američka Vlada i koja sadrži skoro sve stručne radove iz oblasti biomedicine zvanično objavljene danas u svetu.


ARHIVA - Republikanski senator iz Viskonsina Ron Džonson\nAmerički senator i predsedavajući Podkomiteta za Evropu pri Odboru za spoljne poslove u američkom senatu Ron Džonson završio je posetu Srbiji gde je vodio razgovore sa predsednikom Srbije Aleksandrom Vučićem i ministrom spoljnih poslova Ivicom Dačićem.\nTeme razgovora u četiri tačke su bile bilateralni odnosi, stanje u regionu, odnosi Beograda i Prištine i podrška Srbiji na putu ka EU. Džonson je nastavio svoju posetu regionu danas i razgovorima u Prištini.\nSvakako, ključno pitanje je kako će se rešiti odnos Beograda i Prištine.\nNikola Burazer, programski direktor u Centru za savremenu politiku ne vidi da je ovo dodatni pritisak koji dolazi iz SAD da se po ubrzanom postupku reši ovo pitanje, već pre vidi da je dobar trenutak da se napokon dugogodišnji dijalog i kriza okončaju.\n"Nedavno objavljenom strategijom Evropske komisije za Zapadni Balkan i takozvanim unutrašnjim dijalogom o Kosovu u Srbiji je stvorena atmosfera koja pogoduje postizanju sporazuma o punoj normalizaciji odnosa u bliskoj budućnosti. Sjedinjene Države prepoznaju ovaj trunak kao važan i svakako da pokušavaju da utiču na obe strane da naprave odgovarajuće korake unapred u dijalogu," kaže Burazer.\nPoruke sa obe strane i od senatora, ali i srpskih zvaničnika, su imale pomirljiv i pozitivan ton, pozivajući na strpljenje i kompromis, a senator je istakao da smatra da su ekonomske slobode te koje mogu da doprinesu boljitku svih u regionu.\n"Put strpljenja i fleksibilnost je ono što će pomoći da idemo napred", rekao je američki senator Ron Džonson.\nOn je rekao da Srbija i njen predsednik teže modelu ekonomskih sloboda, što bi, ocenio je, donelo prosperitet svima u regionu.\nGovoreći o dijalogu Beograda i Prištine on je rekao da svaki dogovor mora biti pravedan za sve strane, i da se mora uzeti u obzir budućnost svih.\n"Prošlost se ne može zaboraviti, ali narodi na Balkanu treba da oproste, koliko god bilo teško, da bi išli ka prosperitetenijoj budućnosti", rekao je Džonson.\nOn je pozvao obe strane da iskoriste istorijsku priliku za napredak u normalizaciji svojih odnosa.\nIako neki analitičari misle da će SAD probati direktno da se umešaju dijalog između Beograda i Prištine, Burazer ne misli da ova poseta to i dokazuje jer su američki političari od početka deo ovog procesa.\n"SAD su prepustile EU ulogu medijatora u normalizaciji odnosa, ali svakako nastoje da utiču na ovaj proces i veoma su zainteresovane da što pre dođe do sporazuma o sveobuhvatnoj normalizaciji odnosa. To je bila uloga SAD još od samog početka dijaloga, i čini se da je ona nepromenjena nakon promena u američkoj administraciji. Ona nije toliko vidljiva, ali je izuzetno važna i ostaće izuzetno važna kod zaključenja sporazuma o sveobuhvatnoj normalizaciji," kaže Burazer.\nRazgovor sa američkim senatorom bio je sadržajan, sveobuhvatan i iskren, izjavio je Vučić, a jedino pitanje po kojem se dve strane u razgovoru nisu složile je, naravno, odnos sa Prištinom za koje je naveo da "imaju različite stavove".\nAleksandar Vučić je naveo da je Srbija spremna da se stvari reši kompromisom, ali i da je "za kompromis potrebno dvoje i on ne može biti takav da jedna strana bude zadovoljna, a druga nezadovoljna".\nVučić je podsetio i da se za nekoliko meseci navršava sto godina od kako je u znak savezništva ispred Bele kuće podignuta srpska zastava, te ponovio poziv od prošle godine američkom predsedniku da poseti Srbiju, uz nadu da će to biti u ovoj godini, ukoliko Donald Tramp bude za to imao priliku i vreme.\nBilateralni odnosi, rekao je Vučić, razvijaju se na političkom i ekonomskom planu, gde je trgovinska razmena dostigla 560 miliona dolara, ali da ima prostora za dalji rast, te da očekuje i veći dolazak američkih investitora.\nDa je Balkan i dalje u fokusu i Rusije i Zapada pokazuje i najavljena poseta ministra spoljnih poslova Rusije Sergeaj Lavrova, koji je najavio da su tema razgovora tradicionalno bilateralni odnosi u svim aspektima, "pre svega ono što se tiče naše saradnje u trgovinskim, investicionim, ekonomskim pitanjima". Ono što je neupitno je da će ključna tema i ovih razgovora biti Kosovo.


[Reagovanje] Marko Đurić o Kurtiju i Osmani - European Western Balkans\nDijalog Beograda i Prištine Vesti\nDirektor Kancelarije za Kosovo i Metohiju Marko Đurić. Foto: Tanjug/Filip Krainčanić\nBEOGRAD – Nakon što je European Western Balkans prošle nedelje objavio intervjue sa liderom pokreta “Samoopredeljenje” Aljbinom Kurtijem i potpredsednicom Demokratske lige Kosova Vjosom Osmani, kandidatima za mesto premijera u vladi Kosova koja je trenutno u formiranju, Kancelarija za Kosovo i Metohiju oglasila se sa dva saopštenja.\nNakon što je 26. novembra na našem portalu objavljen intervju sa Aljbinom Kurtijem pod naslovom “Neću upasti u Vučićevu zamku”, direktor Kancelarije za Kosovo i Metohiju ocenio je da je Kurti “upao u zamku sopstvenog pomućenog rasuđivanja i ostao beznadežno zarobljen u odavno prevaziđenim ekspanzionističkim nacionalističkim projektima, kao i u košmaru 90-ih godina prošlog veka kojem je u velikoj meri i sam doprineo”.\nĐurić ističe da “usled nesposobnosti da shvati vreme u kojem živi, agresivno je fokusiran na predsednika Aleksandra Vučića i Srbiju, zbog toga što nude rešenja od kojih čitav region i svi narodi u njemu mogu imati korist”.\n“Kurti kao nepravdu shvata to što niko nema razumevanje za njegovo stanovište da jedino albanski narod uživa ekskluzivna prava na postojanje i ekspanziju na račun drugih”, navodi se u saopštenju.\nKomentarišući Kurtijevu izjavu da Kosovo teži uspostavljanju punog reciprociteta sa Srbijom, nakon čega bi bile ukinute takse od 100 odsto na proizvode iz Srbije, Đurić kaže da “svoje priče o reciprocitetu [Kurti] može da okači mačku o rep”.\nU odgovoru na Kurtijev navod da Srbija duguje Kosovu, između ostalog, za ratnu odštetu, Đurić kaže da “ćemo tek doći do toga na koji način separatisti na Kosovu i Metohiji treba da građane Srbije obeštete zbog devastiranja svega što je naša država decenijama ulagala u južnu pokrajinu kako bi Kurtijeve sunarodnika izbavila iz bede i zaostalosti”.\n“Kurti kao trenutno najuticajnija politička figura na Kosovu i Metohiji treba da se probudi iz bunila i da iskoristi poslednju šansu da svojim sunarodnicima ponudi život dostojan ljudi, a ne da čitav narod drži kao taoca svoje na propast osuđene velikoalbanske politike”, zaključuje Đurić.\nReakcija Kancelarije za Kosovo i Metohiju usledila je i nakon intervjua sa Osmani, koji smo 28. novembra objavili pod naslovom “Sporazum sa Srbijom treba da uključuje međusobno priznanje”. Tokom ovog razgovora, potpredsednica Demokratske lige Kosova komentarisala je uslove za formiranje Zajednice srpskih opština, rekavši da ona može da postoji, ali bez izvršne vlasti.\nU saopštenju koje je izdala Kancelarija za Kosovo i Metohiju, Đurić podseća da “bavljenje politikom podrazumeva obavezu da se informišete o poslovima iz svog delokruga” i savetuje albanskim političkim liderima sa Kosova i Metohije da, “pre nego što sebi dozvole slobodu da se izjašnjavaju o dogovorima postignutim u briselskom dijalogu, makar pročitaju šta su njihove kolege potpisale pre tačno 2408 dana”.\n“Gospođa Vjosa Osmani treba da zna da je formiranje Zajednice srpskih opština sa suštinskim ovlašćenjima nedvosmislena obaveza Prištine, čiji je garant sprovođenja Evropska unija”, podseća Đurić u saopštenju.\nĐurić dalje ocenjuje da bi Osmani volela da Zajednicu srpskih opština pretvori u nevladinu organizaciju. “Da je Zajednica srpskih opština zamišljena kao nevladina organizacija, ne bi ni bilo potrebe da se o toj temi mesecima pregovara u Briselu, već bi ona i bila registrovana kao asocijacija u skladu sa trenutno važećim prištinskim propisima”, navodi se u saopštenju.\nĐurić dodaje da stranke koje imaju ambiciju da formiraju novu vladu privremenih institucija samouprave u Prištini mogu da zauzmu politički stav da neće poštovati dogovore, pozivajućih da “onda tako i da kažu”, kako bi Srbija sa svoje strane povukla odgovorajuće poteze.\n“Ukoliko, međutim, žele da dopriinesu miru i stabilnosti u regionu, kao i srpsko-albanskom pomirenju, onda moraju da napuste ekstremistički politički diskurs prema kojem je sve što je dobro za srpski narod loše za Albance”, navodi Đurić.\nOn dodaje da takva vrsta kauzaliteta ne postoji. “Naprotiv, stvaranje preduslova da se Srbi na Kosovu i Metohiji osećaju sigurnije istovremeno uslov uspostavljanja šire društvene stabilnosti u našoj južnoj pokrajini, od čega građani albanske nacionalnosti mogu imati samo korist”, zaključak je saopštenja Kancelarije za Kosovo i Metohiju povodom našeg intervjua sa Osmani.\nAljbin KurtiDijalog Beograda i PrištineMarko ĐurićVjosa Osmani


Ne tako davno industrija nekretnina bi ideju o promovisanju zdravlja i dobrobiti ljudi odbacila kao irelevantnu. Ipak, stvari su se prilično promenile, pa tako danas veliki broj stručnjaka iz oblasti nekretnina smatra da će upravo ovi segmenti imati snažan uticaj na strategije investitora u narednih pet godina. Tačnije, ovo mišljenje deli gotovo polovina od 800 ispitanika iz 22 zemlje Evrope, koji su učestvovali u istraživanju o trendovima u real estate sektoru za 2019, koje je po 16. put sprovela kompanija PwC.\nKako se ispostavilo, istraživanje stavlja zdravlje i dobrobit gotovo u isti rang sa dugotrajnim uticajima na industriju nekretnina kao što su održivost i energetska efikasnost.\nIstraživanje je takođe ukazalo da postoji potreba zakupaca za većom fleksibinošću poslovnog prostora, tako da mogu da odgovore na sve njihove potrebe. Sve ovo zahteva intenzivnije upravljanje nepokretnostima i investicije.\nProstor u funkciji zaposlenih\nNakon gotovo decenije od kada je open space zavladao poslovnim prostorima, stvari su postale malo komplikovanije. Otvoreni poslovni prostor kreiran je u želji da podrži transparentnost, ali se ispostavilo da je negativno uticao na zaposlene smanjujući produktivnost i paradoksalno samu transparentnost.\nPoslovni prostori se danas sve više stavljaju u funkciju ljudi koji ih svakodnevno koriste, kako bi se kod zaposlenih stvorio osećaj optimizma, pripadnosti kolektivu, kako bi podstakao veće angažovanje i poboljšao rezultate.\nPoslovno okruženje krenula je da menja ideja o prostorima koji omogućavaju zaposlenima povremene susrete, kako bi se podstakla produktivnost i razmena ideja, kao i rad zasnovan na aktivnosti. U ovakvim prostorima zaposleni nema svoju kancelariju, pa čak ni radni sto, a ova pravila važe i za šefove.\nZaposleni umesto klasičnih kacelarija na raspolaganju imaju sistem međusobno povezanih zona koje su pogodne za različite načine rada. Ovako organizovani poslovni prostori zaposlenima pružaju mogućnost izbora i kontrole da sami odluče da li im u određenom trenutku više odgovara individualni ili rad u grupi.\nKoncept rada zasnvanog na aktivnosti sastoji se od najprikladnijeg okruženja za bilo koju specifičnu potrebu. Tradicionalni radni stolovi se zamenjuju otvorenom ponudom različitih radnih mesta i uključuju tihe privatne prostore namenjene koncentrisanju i individualnom radu, uzbudljive prostorije za kreativnu komunikaciju, ali i posebne punktove za neometane razgovore. Osnovni kriterijum za kreiranje ovakvog prostora je mobilnost svakog pojedinca koji koristi laptop, mobilni telefon i naravno bežični internet.\nUkratko, ovaj pristup bazira se na težnji da se poveća produktivnost putem optimizacije radnih uslova u zavisnosti od aktivnosti zaposlenih. Obim prilagođavanja zahtevima i potrebama zaposlenih može se veoma razlikovati od kompanije do kompanije. Optimalni radni uslovi mogu da podrazumevaju čak i fleksibilno radno vreme.\nOvakvim pristupom smanjuje se kvadratura neophodnog poslovnog prostora. Hijerahija u kompaniji više nije izražena prostorno i fizički, što može imati višestruke benefite.\nIpak, ovakav dizajn prostora može imati i negativne efekte. Ukidanjem ličnog radnog prostora zaposleni sa preteranim osećajem dužnosti mogli bi da upadnu u zamku prekovremenog rada, što bi zauzvrat imalo negativan uticaj na njihovo zdravlje. Svakako da ovaj koncept nije primenjiv na sve industrije. I dalje će biti onih poslova koji zahtevaju klasičan radni sto koji je namenjen samo jednom zaposlenom.\nDodatne prednosti rada u prostoru koji je zasnovan na aktivnosti zaposlenih oslikava se u tome što se zaposleni više kreću, a poznato je koliko sedenje može imati negativan uticaj na zdravlje. Kada govorimo o dobrobiti zaposlenih, noviji koncept koji se javio u uređenju poslovnih prostora je onaj koji u fokus stavlja njihovo zdravstveno stanje.\nOva dva koncepta su zapravo vrlo slična, s tim što kod zdravstveno fokusiranog mere optimizacije za cilj imaju da zadrže najbolje fizičko i mentalno zdravlje zaposlenih. Prirodna dnevna svetlost, prozori sa pogledom na zelenilo i bolji kvalitet vazduha u kancelarijama mogu pomoći zaposlenima da razmišljaju, koncentrišu se i bolje obavljaju zadatke.\nFleksibilnost u porastu\nPotražnja za fleksibilnim poslovnim prostorima koji nude širok spekat mogućnosti u načinu njegovog korišćenja je u porastu šireom Evrope. Poslovni prostori ovakvog tipa su se duplirali od 2014. godine, a procenjuje se da bi mogli da rastu i stopom od 30 odsto godišnje u narednih pet godina. Tokom 2017. godine obim fleksibilnih poslovnih prostora na 20 tržišta porastao je za 30 odsto, a procenjuje se da bi do 2023. na evropskom tržištu moglo da se nađe dodatnih sedam miliona kvadrata ovog tipa nekretnina.\nRazvoje tehnologije uticao je na činjenicu da fizički prostor i mesto sa kog se obavlja posao više nisu bitni. Nove generacije kojima je tehnologija u fokusu oblikuju prototip budućih poslovnih prostora. Ono što postaje bitno je određeni životni stil, a ne sama infrastruktura poslovnog objekta. Poenta je u zajednici koja se stvara u tom prostoru i to je ono što definiše prostor koji je neophodan.\nIskustvo najsličnije ovom nude co-working prostori koji su u porastu širom sveta, sa već jasno definisanim brendovima u ovom segmentu. Zanimljivo je da se u Hrvatskoj broj co-working prostora udvostručio u poslednje dve godine i danas ovo tržište raspolaže sa 9.000 kvadrata i 900 radnih stolova.\nBrojna istraživanja utvrdila su visok nivo efikasnosti kod osoba koja su izabrale co-working prostore za rad. Sugeriše se da je ključ u dobro osmišljenoj radnoj sredini i radnom iskustvu, koji su samo deo razloga što oni koji rade u ovakvim prostorima beleže bolji napredak od zaposlenih koji rade klasičnim kancelarijama.\nTransformacija radnog prostora na način koji odražava vrednosti i korporativnu kulturu kompanije takođe unosi osećaj zajedništva, ohrabruje produktivnost, angažovanost i ukupno zadovoljstvo zaposlenih. Veći komfor ne samo da pomaže u realizaciji radnih zadataka, već će zaposleni sa više netuzijazma dolaziti na posao.\nKompanije će morati da se kreću sopstvenim putem kada je reč o dizajnu poslovnog prostora, ne samo po pitanju arhitekture, već i razvoju novih načina razmišljanja o poslu i njegovim ciljevima.\nPromena kancelarijskog prostora je dramatična u životu organizacije, stoga je neophodno pažljivo je isplanirati i sprovesti. Od ključnog je značaja strukturirati svaku fazu procesa, konsultovati se sa zaposlenima i razlikovati kratkotrajne od fundamentalnih potreba poslovanja i radaa u određenom prostoru.


Kompanije iz Kine da ulažu u Crnu Goru - INFORMACIJA JE KAPITAL - Capital.ba\nKompanije iz Kine da ulažu u Crnu Goru\n02. jun. 2018. 14:00 Objavljeno u VIJESTI IZ SVIJETA\nPODGORCA – Kina će nastaviti da ohrabruje kompanije iz te zemlje da investiraju u velike projekte u Crnoj Gori, poručio je predsjednik Stalnog komiteta Svekineskog narodnog kongresa Li Džanšu.\nOn je u Pekingu na sastanku sa predsjednikom Skupštine Crne Gore Ivanom Brajovićem rekao da Kina i Crna Gora imaju više zajedničkih projekata, od kojih se neki realizuju, dok su drugi u pripremnoj fazi, saopšteno je iz Informativne službe Skupštine Crne Gore.\n“Mnogo je načina za zajednički rad, razmjenu iskustava i znanja u brojnim oblastima, u okviru multilateralnih projekata `Pojas i put`, mehanizma 1+16, ali i direktnom saradnjom”, rekao je DŽanšu.\nNa sastanku, u okviru bilateralne posjete Brajovića Kini, ocijenjeno je da je neophodno podstaći institucije na intenzivnije djelovanje, dok bi zakonodavni organi preko grupa prijateljstva i pojedinih odbora trebalo da razmatraju konkretna pitanja od obostranog interesa.\nBrajović je rekao da Crnoj Gori imponuje posvećeno prijateljstvo značajne države koja bilježi kontinuirani ekonomski rast i u Crnu Goru ulaže u projekte infrastrukture, energetike, medicine i obrazovanja.\n“Na nama je da stvorimo preduslove za još obimniju dugoročnu saradnju”, rekao je Brajović. Srna\nKljučne riječi: crna gora, kina, kompanije, ulaganje, vazno\nKina ulaže u infrastrukturu više nego SAD i Evropa zajedno\nAustrijske kompanije primjer drugim investitorima\nKina do 2020. ulaže 500 milijardi dolara u druge zemlje\nSertić: Bjelorusija zainteresovana za ulaganja u Srbiju\nKineske firme zainteresovane da ulažu u Srbiju


0\tJanuary 20, 2021 12:33 am\nSezona povraćaja poreza se približava, ali je IRS odlučio da odloži datum početka sezone za podnošenja poreskih prijave. Iako je uobičajeno da se prve aplikacija za povraćaj poreza šalju krajem januara pandemija koronavirusa donela je kašnjenje i probleme i u ovu sferu života.\nUprava za unutrašnje prihode najavila je da će nacionalna poreska sezona početi u petak, 12. februara 2021, kada će poreska agencija početi da prihvata i obrađuje prijave za poresku godinu.\nNovi datum sezone povraćaja poreza 12. februara omogućiće IRS-u vreme za dodatno programiranje i testiranje sistema IRS nakon promena poreskog zakona od 27. decembra koje su obezbedile drugi krug plaćanja stimulusnih čekova i drugih pogodnosti.\nRad na programiranju presudan je za osiguravanje nesmetanog rada IRS sistema. Ako bi se sezona prijavljivanja otvorila bez programiranja sistema, moglo bi doći do kašnjena u povraćaju novca poreskim obveznicima. Ove promene osiguravaju da će ljudi koji ispunjavaju uslove dobiti preostali novac za podsticaj kao i povratni kredit kada podnesu poresku prijavu za 2020.\nDa bi ubrzao povraćaj novca tokom pandemije, IRS podstiče poreske obveznike da elektronskim putem dostave direktni depozit čim dobiju potrebne informacije. Ljudi mogu odmah početi sa podnošenjem poreskih prijava kod poreskih kompanija.\n„Planiranje nacionalnog procesa podnošenja prijave ogroman je poduhvat, a IRS timovi neprestano rade na pripremi za ovo, kao i na isplatama ekonomske pomoći u rekordnom roku“, rekao je komesar IRS Chuck Rettig. „S obzirom na pandemiju, ovo je jedna od najvažnijih sezona ikada. Ovaj datum početka će osigurati da ljudi brzo dobiju potrebne povraćaje poreza, a istovremeno će se pobrinuti da što pre dobiju preostale stimulativne isplate za koje ispunjavaju uslove. “\nOčekuje se da će ove godine biti podneto više od 150 miliona poreskih prijava, s velikom većinom pre krajnjeg roka u četvrtak, 15. aprila.\nPredstavaljeno do sada nepoznato pismo slavnog srpskog naučnika Nikole Tesle 0\nKoliko treba da sačekate između prijava za nove kreditne kartice? 0


Mihajlović: Električna energija najplemenitiji vid energije, potrebne nove investicije i cenovni pariteti - Politika - Dnevni list Danas\nPočetna » Politika » Mihajlović: Električna energija najplemenitiji vid energije, potrebne nove investicije i cenovni pariteti\nPotpredsednica Vlade Srbije i ministarka rudarstva i energetike, Zorana Mihajlović, rekla je danas da je cena električne energije samo mali deo svega što se radi da bi „Elektroprivreda Srbije“ bila moderno, profitabilno i uspešno preduzeće.\n0Piše: Danas Online 02. februara 2021. 11.44\n“EPS nisu samo hidroelektrane i termoelektrane, „Elektroprivreda Srbije“ je strateški važno preduzeće koje, ako želimo da doprinosi BDP-u i bude moderno i uspešno, mora da se menja i da se u njega mnogo više investira, jer su trenutno investicije ispod nivoa amortizacije. EPS-u je potreban investicioni bum i milijarde evra novih investicija, uključujući i distributivnu mrežu i zaštitu životne sredine”, rekla je Mihajlovićeva, odgovarajući na pitanja novinara posle potpisivanja Posebnog kolektivnog ugovora sa Sindikatom radnika „Elektroprivede Srbije“.\n“Električna energija nije socijalna kategorija, već najplemenitiji vid energije, kao što ni EPS nije neprofitna ili nevladina organizacija već strateški važno preduzeće. Vremena se menjaju i troškovi proizvodnje su viši nego ranije ne zato što neki direktor ne radi svoj posao, već zato što kvalitet uglja nije kakav je bio i postoji puno stvari koje utiču na cenu”, navela je ona.\nIz krize možemo izaći samo zajedno, uz mnogo rada\nMihajlović je rekla da je kriza izazvana pandemijom korona virusa u celom svetu jedna od najgorih u istoriji i da kroz nju možemo proći samo uz mnogo rada i ako budemo svi u tome zajedno.\nOdgovarajući na pitanja novinara Mihajlovićeva je rekla da je predsednik Srbije u pravu kad traži da se radi brže, jer ceo svet čeka velika ekonomska kriza, a Srbija je pokazala da je kao politički i ekonomski stabilna država u stanju da izađe na kraj sa problemima.\n“Važno je da uradimo sve da podignemo privredu i zato mnogo toga mora da se realizuje mnogo brže. Pored reformi koje smo započeli, mora da bude mnogo više energije, snage i strasti da se stvari urade. Mi se srećemo svakodnevno sa raznim problemima, pa i opstrukcijama, jer imamo zaposlene koji smatraju da je mejl u 18 sati mobing ili da kad je potrebno da se nešto uradi vikendom, to je udar na nečije dostojanstvo. Ali, mi možemo iz krize koja je teža nego ikad da izađemo samo zajedno, sa puno rada”, rekla je Mihajlovićeva.\nInvesticioni plan u energetici vredan 10 milijardi evra\n„Najkritičnija tačka u elektroprivrednom sistemu je distributivna mreža, čije održavanje je u prethodnom periodu bilo opterećeno velikim troškovima, a da prave realizacije nije bilo. Gubici u distributivnoj mreži su veliki i naše procene su da u naredne tri do četiri godine treba uložiti najmanje 350 miliona evra kako bismo te gubitke smanjili za bar tri do četiri procenta. Hoćemo da ulažemo u kompletnu distributivnu mrežu, ne samo u brojila, „Distribucija ODS“ mora da bude jako preduzeće koje može da isporuči kvalitetnu električnu energiju“, rekla je Mihajlović.\n„Glavni prioritet je izgradnja srednjih i velikih hidroelektrana, jer je to održiva energija u vreme energetske tranzicije. Drugo, hoćemo da snizimo cene električne energije i u proizvodnji i u potrošnji, što je pitanje energetske efikasnosti za koju smo pripremili novi zakon. Treći pravac su održivi izvori energije koji mogu da pomognu u energetskoj sigurnosti. Pripremili smo plan investicija koji iznosi 10 milijardi evra i najveći deo odnosi se na elektroenergetiku“, rekla je ona.\nEPS, Vlada Srbije, Zorana MihajlovićBeograd


Dodik: Međunarodna zajednica učinila sve da razvali dejtonski sporazum – Fokus.ba\nDao je komentar u vezi Dejtonskog mirovnog sporazuma navodeći da je međunarodna zajednica putem visokog predstavnika učinila sve da "razvali" taj sporazum\nČlan Predsjedništva Bosne i Hercegovine Milorad Dodik danas je na božićnom prijemu, koji je u Sarajevu upriličio mitropolit dabrobosanski Hrizostom, rekao da Bosna i Hercegovina ima potencijal da uvažava različite vjere.\n– Ali, ipak sve je ovo u sjenci činjenice da našoj pravoslavnoj crkvi ništa nije vraćeno i da su objekti koji su milionske vrijednosti zadržavaju na federalnoj i kantonalnoj vlasti koje ništa ne čine. U centru Sarajeva je uzurpirana velika imovina i u tom pogledu ni međunarodna zajednica nije ništa činila. To je sprega međunarodnih faktora i vlasti u Federaciji i kantonu da se ta imovina ne vrati – istakao je Dodik.\nOvom prilikom novinarima je dao komentar u vezi Dejtonskog mirovnog sporazuma navodeći da je međunarodna zajednica putem visokog predstavnika učinila sve da “razvali” taj sporazum.\n– Pribavljena su lažna ovlaštenja koja se zovu bonska. Na bazi tadašnjih ocjena rečeno je da je to nezakonito te je Dejtonski sporazum u većem obimu degradiran. U zabludi su oni koji misle da bi eventualno stavljanje na dnevni red na nekom međunarodnom forumu značilo da će biti ispoštovani njihovi ciljevi. Dakle, ukoliko se taj posao stavi na međunarodnu zajednicu mislim da je to smrtna presuda BiH – rekao je Dodik.\nTakođer, ovo pitanje je na božićnom prijemu komentirao i visoki predstavnik u BiH Valentin Inzko navodeći da bi do promjene Dejtonskog ustava došlo da imamo odluku „Sejdić – Finci“.\n– To bi značilo da bi u budućnosti svi građani u Bosni i Hercegovini imali mogućnost da se kandiduju za Dom naroda i Predsjedništvo BiH – poručio je Inzko.


Policija bi trebalo da ispita gde su čuvana dela izložena u Paraćinu, „kao i da li Matica iseljenika poseduje podatke o ‘kretanju’ u navedenom periodu“, ali i navode da su se slike u jednom vremenskom periodu nalazile u zdanju „Stefaneum“ u Sremskim Karlovcima, te da je nad njima formalno vlasništvo polagala Srpska pravoslavna crkva. Po nalogu tužilaštva, policija bi trebalo da utvrdi u kom vremenskom periodu su se umetnička dela nalazila u tom zdanju i kada su, po čijem nalogu i kojim povodom iz njega izneta. Naime, zbirka je oformljena od radova predstavljenih na iložbi „Likovno stvaralaštvo Srba u svetu“, koja je, u organizaciji Matice iseljenika bila priređena u Narodnom muzeju 1990. Pripreme za ovu postavku su trajale dve godine, a ideja je potekla od našeg umetnika iz Pariza Slobodana Jevrića Pulike, s namerom da se formira legat, kao prvi korak u osnivanju zadužbina sveobuhvatnog stvaralaštva Srba u svetu. Ratne godine i nedaće osujetile su ovaj projekat, a slika sve do 2007. godine nije bilo u javnosti. Prema tvrdnjama sagovornika „Novosti“ Dragice Danon, dugogodišnje savetnice u Matici, i Radivoja Pece Petrovića, nekadašnjeg generalnog sekretara ove institucije, zbirka je „otkrivena“ u zdanju „Stefaneum“ u Sremskim Karlovcima i nad njom je formalno vlasništvo polagala Eparhija sremska SPC. Rukovodstvo Matice je, kako su rekli našem listu, tada u dogovoru sa vladikom sremskim Vasilijem, koji je slike praktično sačuvao i preselio pod svoj krov, preuzelo kolekciju, uredno je popisalo i fotografisalo. Dabić, u čijoj kući je ona poslednji put javno viđena, za „Novosti“ je prošle nedelje izjavio da legat pravno ne postoji, a da je on jedan deo slika vratio vlasnicima, odnosno autorima. Na naše pitanje gde i kako čuva ostatak zbirke, nije želeo da odgovori.\nNISU POD ZAŠTITOM\nNAKON što su se u javnosti pojavile informacije o tome da je iz Matice iseljenika nestalo 70 dela koja su poklonili slikari iz dijaspore, Ministarstvo kulture uputilo je dopis Narodnom muzeju i Muzeju savremene umetnosti, ustanovama nadležnim za procenu, kako bi bilo utvrđeno da li neka od ovih dela imaju status kulturnog dobra. Iz Narodnog muzeja stigao je odgovor da, prema informacijama kojima raspolažu, umetnička dela u vlasništvu Matice iseljenika Srbije koja su nestala iz te institucije nemaju status kulturnog dobra, niti uživaju prethodnu zaštitu, dok u Muzej savremene umetnosti tvrde da nikada nisu sarađivali s Maticom iseljenika.


Niška televizija » Na otvaranju – sa Japanom\nNa otvaranju – sa Japanom\nObjavljeno 24.07.2013. 13:21\nTagovi: Sport, Udarne\nSvetsko prvenstvo za rukometašice počeće 6. decembra utakmicom Srbija – Japan, koja će biti odigrana u niškom ”Čairu”, sa početkom u 18 časova.\nMeđunarodna rukometna federacija je objavila termine i satnicu svih grupa, čiji će domaćini, osim Niša biti još Beograd, Zrenjanin i Novi Sad. Reprezentacija Srbije odabrala je da svoje utakmice u grupi ”B” igra u Nišu, pa će posle susreta sa Japanom uslediti još četiri utakmice – protiv Alžira 8. decembra, dva dana kasnije sa Brazilom, 11. decembra sa Danskom, a 13. istog meseca sa selekcijom Kine.\nSve utakmice Srbija će igrati od 18 časova, osim susreta sa Danskom koji će početi u 20.15. Po četiri prvoplasirane ekipe, iz četiri kvalifikacione grupe, plasiraće se u osminu finala. Završnica Svetskog prvenstva, koje će trajati do 24. decembra, odigraće se u Beogradu i Novom Sadu, dok će se u Nišu igrati za plasman od 17. do 24. mesta.\nPauljević i Bulatović za jaču odbranu\nNaisa protiv Danilovgrada


Bajden pozdravio dogovor Beograda i Prištine\nPotpredsednik Sjedinjenih Američkih Država Džozef Bajden pozdravio je dogovor koji je tokom vikenda, u Briselu, postignut u dijalogu Beograda i Prištine.\n"Ovo nije sporazum sa tzv. državom Kosovo"\nDržavni sekretar u Ministarstvu za Kosovo i Metohiju Oliver Ivanović izjavio je da dogovorom Beograda i Prištine nisu prenete bilo kakve nadležnosti na samoproklamovanu republiku Kosovo i da to...\nTahiri: Srbija polako priznaje Kosovo\nŠefica prištinske delegacije u dijalogu sa Beogradom Edita Tahiri ocenila je da je današnjim sporazumima dveju strana učinjen "prvi korak Srbije ka priznavanju nezavisnosti Kosova".\nSrbija priznala kosovska dokumenta\nDelegacije Beograda i Prištine na današnjem sastanku u Briselu postigle su dogovor o slobodi kretanja, matičnim knjigama i prihvatanju diploma. Između ostalog je dogovoreno da će svi građani...\nU Briselu je jutros počela peta runda dijaloga Beograda i Prištine tokom koje se očekuje postizanje prvih konkretnih rezultata razgovora, započetih početkom marta pod pokroviteljstvom Evropske...\nU julu sporazumi Priština-Beograd?\nSvesni smo naše pozicije\nPrištinski dnevnik “Koha ditore“ objavio je da postoji mogućnost da u razgovorima predstavnika Albanaca sa Kosmeta i Srbije ne budu potpisivani sporazumi, već da dogovore dve strane objavljuje...\nStefanović: Građani Kosova u Srbiji s kosovskim pasošima\nŠef delegacije Beograda u razgovorima o tehničkim pitanjima s Prištinom Borislav Stefanović izjavio je u petak da će građani Kosova moći da u Srbiju putuju s kosovskim pasošima.\nZa Kosmet sve opcije, pa i podela\nSrpski ministar za Kosovo i Metohiju Goran Bogdanović izjavio je da oko Kosmeta ne bi trebalo da postoje tabu teme i da svaku ponuđenu opciju treba razmotriti, ali da samo rešenje postignuto...\nSrbija ne menja stav o Kosmetu\nŠef tima Vlade Srbije za razgovore sa Prištinom Borko Stefanović ocenio je da političari ne treba različitim izjavama da unose konfuziju po pitanju Kosova i Metohije i ponovio da Vlada o tom...


Prvi stadion koji će biti izgrađen u Kataru za Svetsko prvenstvo u fudbalu 2022. godine biće udaljen oko 45 kilometara od glavnog grada Dohe i nalaziće se u u gradu Al Khor. Kapacitet stadiona “Al Bayt” biće 60.000 mesta, a zgledaće poput šatora kojeg koriste nomadi u zemlji domaćina.\nIzgled stadiona inspirisan je šatorima koje nomadi u pustinjama Katara koriste za svakodnevni život, a originalna crno-bela šatorasta konstrukcija bez sumnje će biti jedan od najupečatljivijih elemenata novog stadiona.\nKonstrukcija će biti napravljena tako da posle prvenstva gornji redovi mogu da se uklone, čime bi kapacitet stadiona bio smanjen na 32.000 gledalaca, što će biti sasvim dovoljno za potrebe kluba koji će nastupati na novom stadionu.\nOvo je prvi od ukupno četiri nova stadiona koje će Katar predstaviti do kraja ove godine, pa će ova zemlja do početka prvenstva imati ukupno 10 odgovarajućih fudbalskih zdanja, umesto osam koliko svojim pravilima propisuje FIFA.\nKoristeći najnovije tehnologije u građevinarstvu i najsavremenije materijale, stadion će najverovatnije dobiti najviše ocene po pitanju LEED i GSAS standarda, a kompletno će biti završen već do kraja 2018. godine.\nPogledajte video anamaciju koja otkriva kako će izgledati stadion na kojem će se igrati utakmice polufinala Svetskog prvenstva u fudbalu 2022. godine.\nArhitektura, Al Bayt, Al Khor, Šatorasti stadion, Katar, Mundijal 2022, Svetsko prvenstvo u fudbalu, FIFA,